tripathysagar/odia_wiki huggingface dataset:
ବିଜୟ ଦାବ୍ବେ  (୧ ଜୁନ୍ ୧୯୫୧ - ୨୩ ଫେବୃଆରୀ ୨୦୧୮) ଜଣେ ଭାରତୀୟ ଲେଖକ, ନାରୀବାଦୀ, ପଣ୍ଡିତ ତଥା କନ୍ନଡ ଭାଷାରେ ସମାଲୋଚକ ଥିଲେ  । ସେ ଆଧୁନିକ କନ୍ନଡ ଭାଷାରେ ପ୍ରଥମ ନାରୀବାଦୀ ଲେଖକ ଭାବରେ ମାନ୍ୟତା ପାଇବା ସହିତ କର୍ଣ୍ଣାଟକର ନାରୀବାଦୀ ଆନ୍ଦୋଳନର ଜଣେ ପ୍ରମୁଖ ବ୍ୟକ୍ତି ଥିଲେ । ସେ ଆଧୁନିକ କନ୍ନଡ଼ର ପ୍ରଥମ ପିଢି ମହିଳା ଲେଖକମାନଙ୍କ ଉପରେ ବିସ୍ତୃତ ଗବେଷଣା କରିଥିଲେ । ସେ ମିସୁରୁର ଏକ ମହିଳା ଗୋଷ୍ଠୀର ସମତାର ଜଣେ ସକ୍ରିୟ ସଦସ୍ୟ ଥିଲେ ଏବଂ ସେହି ସମୟରେ କୃଷକ ଏବଂ ଦଳିତ ଆନ୍ଦୋଳନ ଗତିଶୀଳ ହେବାପରେ ମହିଳା କାର୍ଯ୍ୟକର୍ତ୍ତାଙ୍କୁ ଏକତ୍ର କରିବାରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । ବ୍ୟକ୍ତିଗତ ଜୀବନ ବିଜୟ ୧ ଜୁନ ୧୯୫୧ ମସିହାରେ ବେଲୁର ତାଲୁକର ଦାବ୍ବେ‌ ଗ୍ରାମରେ କୃଷ୍ଣମୂର୍ତ୍ତି ଏବଂ ସୀତାଲକ୍ଷ୍ମୀଙ୍କଠାରେ ଜନ୍ମଗ୍ରହଣ କରିଥିଲେ । ସେ କାଲାସାପୁରା ଏବଂ ଜାଭାଗଲରେ ପାଠପଢା ସମାପ୍ତ କରିଥିଲେ, ପରେ ଉଚ୍ଚ ଶିକ୍ଷା କରିବା ପାଇଁ ହାସନ ଏବଂ ମହୀଶୂର ଚାଲିଗଲେ । ସେ ମହୀଶୂର ବିଶ୍ୱବିଦ୍ୟାଳୟରେ କନ୍ନଡ ଅଧ୍ୟାପକ ଭାବରେ କାର୍ଯ୍ୟ କରିଥିଲେ । ବୃତ୍ତି ଲେଖକ ଭାବରେ ୧୯୭୫ ମସିହାରେ ପ୍ରକାଶିତ କବିତାର ସଂଗ୍ରହ ଇରୁଥାଭେ ଦାବ୍ବେ ପ୍ରଥମ ଉଲ୍ଲେଖନୀୟ ସାହିତ୍ୟିକ ଥିଲା । ତାଙ୍କର ଅନ୍ୟାନ୍ୟ ଗୁରୁତ୍ୱପୂର୍ଣ୍ଣ କାର୍ଯ୍ୟଗୁଡ଼ିକରେ ନେରୁ ଲୋହାଦା ଚିନ୍ତେ  (୧୯୮୫) ଏବଂ ନାରୀ ଦାରି ଦିଗନ୍ତ ଅନ୍ତର୍ଭୁକ୍ତ  । ତାଙ୍କର ଅଧିକାଂଶ କାର୍ଯ୍ୟଗୁଡିକ ମହିଳା ମାନଙ୍କ ଉପରେ କେନ୍ଦ୍ରିତ ଅଟେ । ନାରୀବାଦୀ ଆନ୍ଦୋଳନ ୧୯୭୮ ମସିହାରେ ପ୍ରତିଷ୍ଠିତ ସମଥା ବେଦିକେ ର ପ୍ରତିଷ୍ଠାତାମାନଙ୍କ ମଧ୍ୟରୁ ବିଜୟ ଦାବ୍ବେ ଜଣେ ମହିଳା ଲେଖକ ତଥା କାର୍ଯ୍ୟକର୍ତ୍ତା ଥିଲେ । ସେ ଲିଙ୍ଗଗତ ସମାନତା, ମହିଳାଙ୍କ ଉପରେ ପାରିବାରିକ ଅତ୍ୟାଚାର, ଯୌତୁକ, ଶିଶୁ ବିବାହ, ଅନ୍ୟାନ୍ୟ ଜାତି, ଉଦାସୀନ ଶ୍ରେଣୀର ବିଶେଷକରି ମହିଳାମାନଙ୍କ ପାଇଁ ଭେଦଭାବ ଏବଂ ସାମାଜିକ ଅନ୍ୟାୟ ବିଷୟରେ ସଚେତନତା ସୃଷ୍ଟି କରିବା ଉପରେ କାର୍ଯ୍ୟ କରିଥିଲେ । କବିତା, ପ୍ରବନ୍ଧ, କର୍ମଶାଳା, ସାହିତ୍ୟ ସଭା ଏବଂ ସାମାଜିକ କାର୍ଯ୍ୟ ମାଧ୍ୟମରେ କର୍ଣ୍ଣାଟକର ଏହି କାର୍ଯ୍ୟକଳାପକୁ ଆଗେଇ ନେବାରେ ଦାବ୍ବେ ଆଗ ମୁଖା ଥିଲେ । ସାହିତ୍ୟିକ କାର୍ଯ୍ୟ କବିତା ଇରୁତ୍ଥାବେ  (୧୯୭୫) ନେରୁ ଲୋହାଡା ଚିନ୍ତେ  (୧୯୮୫) ଇଥିଗୀଥିକେ  (୧୯୯୫) ତିରୁଗି ନିନ୍ଥା ପ୍ରଶ୍ନେ  (୧୯୯୫) ଅନୁସନ୍ଧାନ ନାଗଚନ୍ଦ୍ର - ଓନ୍ଦୁ ଆଧ୍ୟାୟନା  (୧୯୮୩) ନାୟସେନା ହିଥାଶିୟା ହେଜେଗାଲୁ  (୧୯୯୨) ସାରସରସ୍ୱତୀ  (୧୯୯୬) ହିଥୋଫିଆ ହେଜେଗାଲୁ ଭ୍ରମଣ ୟୁରିଆ ଚିଗୁରୁ ଉତ୍କଳେ  (୧୯୯୯) ସମାଲୋଚନା ମହିଳା ସାହିତ୍ୟ ସମାଜ  (୧୯୮୬) ନାରୀ ଦାରୀ ଦିଗନ୍ଥ  (୧୯୯୬) ମହିଳା ମତ୍ତୁ ମାନବତେ ସମ୍ପ୍ରତ୍ତି  (୧୯୭୭) ଅନୁବାଦ ମେରୀ ମେକଲିୟୋଥ ବେଥୋନ ଗୁରୁଜାଡା  (୧୯୮୬) ପୁରସ୍କାର ୨୦୦୮ - କର୍ଣ୍ଣାଟକ ସରକାରଙ୍କଦ୍ୱାରା ରାଜୋତ୍ସବ ପ୍ରଶସ୍ତ  । ୨୦୦୮ - କର୍ଣ୍ଣାଟକ ସରକାରଙ୍କଦ୍ୱାରା ଦାନା ଚିନ୍ତାମଣି ଅତ୍ତିମାବ୍ବେ ପୁରସ୍କାର । କର୍ଣ୍ଣାଟକ ଲେଖାକିୟାରା ସଙ୍ଘଙ୍କଦ୍ୱାରା ଅନୁମାପମା ପୁରସ୍କାର । ବର୍ଦ୍ଧମାନା ପୁରସ୍କାର । ମୃତ୍ୟୁ ୧୯୯୯ ମସିହା ଜାନୁଆରୀ ୬ ତାରିଖରେ ଏକ ସଡକ ଦୁର୍ଘଟଣାର ସମ୍ମୁଖୀନ ହେବା ପରେ ବିଜୟ ଦାବ୍ବେ ନିଷ୍କ୍ରିୟ ହୋଇଯାଇଥିଲେ । କିଛି ସମୟ ପୂର୍ବରୁ ଅସୁସ୍ଥ ଥିବା ବିଜୟ କିଛି ଦିନ ପୂର୍ବରୁ ବିଜୟାନଗର ପ୍ରଥମ ପର୍ଯ୍ୟାୟରେ ସାନ ଭଉଣୀ ଛାୟାଦେବୀଙ୍କ ସହ ରହିବାକୁ ମହୀଶୂର ଆସିଥିଲେ । ହୃଦ୍‌ଘାତ ହେତୁ ସେ ୨୩ ଫେବୃଆରୀ ୨୦୧୮ରେ ଶୁକ୍ରବାର ସନ୍ଧ୍ୟାରେ ମହୀଶୂରରେ ମୃତ୍ୟୁ ବରଣ କରିଥିଲେ । ତାଙ୍କ ପରିବାର ସଦସ୍ୟଙ୍କ କହିବାନୁସାରେ, ସେ ଚାରି ଦିନ ପୂର୍ବରୁ ଶ୍ୱାସକ୍ରିୟାରେ ସମସ୍ୟା ସୃଷ୍ଟି କରିଥିଲେ ଏବଂ ଭଉଣୀ ତାଙ୍କୁ ଚିକିତ୍ସା ପାଇଁ ମହୀଶୂରକୁ ନେଇଥିଲେ । କିନ୍ତୁ ସେ ଶୁକ୍ରବାର ସନ୍ଧ୍ୟାରେ ଜଟିଳତା ସୃଷ୍ଟି କରିଥିଲେ ଏବଂ ଡାକ୍ତରଖାନା ଯିବା ବାଟରେ ସେ ଶେଷ ନିଶ୍ୱାସ ତ୍ୟାଗ କରିଥିଲେ । ପରିବାର ସୂତ୍ର ଅନୁଯାୟୀ ତାଙ୍କର ଶେଷ ରୀତିନୀତି  (ଫେବୃଆରୀ ୨୪) ତାଙ୍କ ଜନ୍ମ ଗାଁ ଦାବ୍ବେରେ ଅନୁଷ୍ଠିତ ହୋଇଥିଲା  ।
ଲାଖିସରାଇ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ଲଖିସରଇ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲାଖିସରାଇ ସହରର ମୋଟ ଜନସଂଖ୍ୟା ୩୯୭୪୫ ଅଟେ । ସେଥି ମଧ୍ୟରୁ ୫୩.୦୨% ଜଣ ପରୁଷ ହୋଇଥିବା ବେଳେ ୪୬.୯୮% ଜଣ ନାରୀ ଅଟନ୍ତି । ଲାଖିସରାଇର ସାକ୍ଷରତା ହାର ୫୨.୬୬% ଅଟେ । ଏହା ଜାତୀୟ ହାରଠାରୁ ୧୨.୧୮% ପ୍ରତିଶତ କମ ଅଟେ । ସେଥିରୁ ୩୧.୯୭% ପ୍ରତିଶତ ପୁରୁଷ ଓ ୨୦.୬୯% ନାରୀ ଅଟନ୍ତି । ୧୫.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲାଖିସରାଇର ସରକାରୀ ଭାଷା ଅଟେ ।
ରିମା କଳିଙ୍ଗାଲ ଜଣେ ଭାରତୀୟ ମଡେଲ ଓ ଫିଲ୍ମ ଅଭିନେତ୍ରୀ । ସେ ମୁଖ୍ଯତଃ ମାଲାୟାଲାମ ଫିଲ୍ମରେ ଅଭିନୟ କରିଥାନ୍ତି । ୨୦୦୮ ମସିହାରେ ମିସ କେରଳ ପ୍ରତିଯୋଗୀତାରେ ପ୍ରଥମ ରନର୍ସ ଅପ ହେଇ ଲୋକ ନଜରକୁ ଆସିଥିଲେ । ଏହା ପରେ ସେ ଅଭିନୟ ଆରାହ୍ନ କରିଥିଲେ । ୨୦୦୯ ମସିହାରେ ତାଙ୍କର  " ରିତୁ "  ଓ  " ନିଲଠାମରା "  ନାମକ ୨ଟି ଫିଲ୍ମ ମାଲାୟାଲାମ ଭାଷାରେ ନିର୍ମିତ ହେଇଥିଲା । ଏହା ପରେ ସେ  " " ( ୨୦୧୧ ) ,ଇଣ୍ଡିଆନ ରୂପୀ "  ( ୨୦୧୧) ,  " ନିଦ୍ରା "   ( ୨୦୧୨ ) ଆଦି ସଫଳ ମାଲାୟାଲାମ ଫିଲ୍ମରେ ଅଭିନୟ କରିଥିଲେ  । ଜୀବନୀ କେରଳ ରାଜ୍ୟର ଥିସୁରଠାରେ ୧୯୮୪ ମସିହାରେ ଜନ୍ମଗ୍ରହଣ କରିଥିବା ରିମା ୩ ବର୍ଷ ବୟସରୁ ନୃତ୍ୟ ଶିକ୍ଷା କରୁଥିଲେ । . ଶିଶୁ କଳାକାର ଭାବରେରେ ସେ ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ,ମଞ୍ଚରେ ତାଙ୍କର ନୃତ୍ୟ ପ୍ରଦର୍ଶନ କରିଥାନ୍ତି । ସେ କୁନନୁରଠାରେ ତାଙ୍କର ପ୍ରାଥମିକ ଶିକ୍ଷା ଲାଭ କରଥିଲେ ।. ସେ ଥିସୁରସ୍ଥିତ ଚିନ୍ମୟ ବିଦ୍ୟାଳୟରୁ ତାଙ୍କ ପାଠପଢ଼ା ଜାରି ରଖି ପରେ ବାଙ୍ଗାଲୋରର ଖ୍ରୀଷ୍ଟ ବିଶ୍ୱବିଦ୍ୟାଳୟରୁ ଜର୍ନାଲିଜମ ରେ ଡିଗ୍ରୀ ପାଇଥିଲେ । ସେ ତାଇକୁଣ୍ଡୋ, ଓ ଚାଓ ସାମରିକ କଳା ମଧ୍ୟ ଶିକ୍ଷା ଲାଭ କରିଥିଲେ . ଏସିଆନେଟ ଟେଲିଭିଜନର ଏକ ରିଆଲିଟି ଶୋରେ ସେ ରନର୍ସ ଅପ ହେବା ପରେ ବାଙ୍ଗାଲୋରକୁ ମଡେଲିଙ୍ଗ ପେଶଗତ ଭାବରେ କରିବାକୁ ଆସିଥିଲେ । ଏହି ସମୟ ମଧ୍ୟରେ ସେ କେରାଳର ମିସ କେରଳ ପ୍ରତିଯୋଗୀତାରେ ଭାଗ ନେଇ ରନର୍ସ ଅପ ହେଇଥିଲେ । . ଏହି ସମୟରେ ସେ ଏକ ତାମିଲ ଫିଲ୍ମ  " ମଝାଇ ଭରପ୍ପୋଗୁଠୁ "  ନାମକ ଫିଲ୍ମରେ ଅଭିନୟ ପାଇଁ ଚୁକ୍ତିବଦ୍ଧ ହେଇଥିଲେ ମଧ୍ୟ ଫିଲ୍ମଟି ନିର୍ମିତ ହେଇ ପାରିନଥିଲା । ଏହା ପରେ ସେ  " ରିତୁ"  ନାମକ ଫିଲ୍ମରେ ମୁଖ୍ୟ ଅଭିନେତ୍ରୀ ଭାବରେ ଅଭିନୟ କରିଥିଲେ । . ସେତେବେଳେ ତାଙ୍କୁ ୨୫ ବର୍ଷ ହେଇଥିଲା । . ୨୦୧୨ ମସିହାରେ ତାଙ୍କର ଫିଲ୍ମ  " ୨୨ "  ଏକ ବ୍ଯବସାୟିକ ଭାବରେ ଲାଭଜନକ ଫିଲ୍ମ ହେଇଥିଲା ଓ ଏଥିରେ ତାଙ୍କର ଅଭିନୟକୁ ଖୁବ ପ୍ରସଂଶା ଓ ପୁରସ୍କାର ମିଳିଥିଲା ।  " ତେସ୍ସା"  ଚରିତ୍ରରେ ତାଙ୍କର ଅଭିନୟ ଏହି ଫିଲ୍ମରେ ଖୁବ ଜୀବନ୍ତ ଥିଲା । ଏହି ଫିଲ୍ମ ପାଇଁ ସେ କେରଳ ରାଜ୍ୟ ଫିଲ୍ମ ପୁରସ୍କାର ଲାଭ କରିଥିଲେ । . ୨୦୧୩ ମସିହାରେ ସେ ଟେଲିଭିଜନରେ ଆଙ୍କର ଭାବରେ ରେଏଲିଟି ଶୋରେ କାର୍ଯ୍ୟ କରିଥିଲେ ।. ଏହାଦ୍ୱାରା ତାଙ୍କୁ କେରଳ ଫିଲ୍ମ ଚାମବାର ତାଙ୍କୁ ଫିଲ୍ମରୁ ବାସନ୍ଦ କରିଥିଲେ । ପରେ ସେହି ବାସନ୍ଦ ହଟାଇ ନିଆ ଯାଇଥିଲା ।. ବ୍ୟକ୍ତିଗତ ଜୀବନୀ ରିମା ଫିଲ୍ମ ନିର୍ଦ୍ଦେଶକ ଆଶିକ ଆବୁଙ୍କୁ ବିବାହ କରିଥିଲେ । ବିବାହ ଅତି ସାଧାରଣ ଭାବରେ ହେଇଥିଲା ଓ ରିମା ବିବାହ ପୂର୍ବ ଦିନ କେନସର ପୀଡିତମାନଙ୍କ ଚିକିସ୍ତା ପାଇଁ ୧୦ ଲକ୍ଷ ତାଙ୍କ ଦାନ କରିଥିଲେ । ବିବାହ ଦିନ ମଧ୍ୟ ହସ୍ପିଟାଲରେ ସେ ଭୋଜି ପାଇଁ ସମସ୍ତ ଖର୍ଚ ଦେଇଥିଲେ ।
ପୁତ୍ତିଙ୍ଗାଳ ମନ୍ଦିର, ଭାରତୀୟ ରାଜ୍ୟ କେରଲର ତଟବର୍ତୀ ସହର ପାରାଭୁରଠାରେ ଥିବା ଏକ ହିନ୍ଦୁ ମନ୍ଦିର । ଦେବୀଙ୍କ ଉପସ୍ଥିତି ଅନୁଭୂତ ହେବା ପରେ ପିମ୍ପୁଡି ପାହାଡ ଉପରେ ମନ୍ଦିର ସ୍ଥାପିତ ହେଇଥିଲା । . ଭରାଣୀ ଦିନ ଏହି ମନ୍ଦିରରେ ବଡ ଆକାରରେ ପର୍ବ ପାଳିତ ହେଇଥାଏ । 2016 ଅଗ୍ନି ବିପତ୍ତି ଏପ୍ରିଲ 10 ତାରିଖ , 2016 ମସିହାରେ ଏକ ବାଣ ଦୁର୍ଘଟଣାରେ ଏଠାରେ 114 ଜଣ ବ୍ୟକ୍ତିଙ୍କ ପ୍ରାଣହାନୀ ହେଇଥିଲା ଓ 350 ଜଣ ଆହତ ହେଇଥିଲେ । ବାଣ ରଖାଯାଇଥିବା ସ୍ଥାନରେ ଏକ ଫାଟକା ଫୁଟି ଯିବାରୁ ଏହା ହେଇଥିଲା । ମନ୍ଦିର କାର୍ତୁପକ୍ଷ ବାଣର ଶୋ କରିବାକୁ ବିଭାଗୀୟ ଅନୁମତି କିମ୍ବା ପ୍ରତିକାର ମୂଳକ ବ୍ୟବସ୍ଥା କରିନଥିବାରୁ ତାଙ୍କ ଉପରେ ମକଦ୍ଦମା ହେଇଛି ।
ଉମରକୋଟ  (କ୍ରମିକ ସଂଖ୍ୟା: ୭୩) ନବରଙ୍ଗପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଉମରକୋଟ  (ବି), ରାଇଘର ବ୍ଳକ ଓ ଉମରକୋଟ ବ୍ଳକର କିଛି ଅଞ୍ଚଳ  । ଗତ ୨୦୧୯ ନିର୍ବାଚନରେ ବିଜେପି ପ୍ରାର୍ଥୀ ନିତ୍ୟାନନ୍ଦ ଗଣ୍ଡ, ବିଜୁ ଜନତା ଦଳ ପ୍ରାର୍ଥୀ ସୁବାସ ଗଣ୍ଡଙ୍କଠାରୁ ୯୯୨୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁବାସ ଗଣ୍ଡ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଯତିନ୍ଦ୍ରନାଥ ଗଣ୍ଡଙ୍କଠାରୁ ୧୦୫୨୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଜଗବନ୍ଧୁ ମାଝି, ଭାରତୀୟ ଜନତା ପାର୍ଟି ପ୍ରାର୍ଥୀ ଧର୍ମୁ ଗଣ୍ଡଙ୍କଠାରୁ ୧୪,୧୭୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: ୨୦୨୪  (୭୩): ନିତ୍ୟାନନ୍ଦ ଗଣ୍ଡ  (ବିଜେପି) ୨୦୧୯  (୭୩): ନିତ୍ୟାନନ୍ଦ ଗଣ୍ଡ  (ବିଜେପି) ୨୦୧୪  (୭୩): ସୁବାସ ଗଣ୍ଡ  ବିଜୁ ଜନତା ଦଳ
: ; - - - - ;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକାରୁ ମିଳିଥିଲା । ଏହି ଡାଇନୋସରଟି ଟ୍ରାଇଆସିକ ଯୁଗରେ ବାସ କରୁଥିଲା । ଏକ ତୃଣଭୋଜୀ ଜୀବ ଥିଲା ।
କଡାପ୍ପା ଫିଡର ଏକ୍ସପ୍ରେସୱେ ଏକ ପ୍ରସ୍ତାବିତ ସବୁଜ ଏକ୍ସପ୍ରେସୱେ। ଏହା ଭାରତୀୟ ରାଜ୍ୟ ଆନ୍ଧ୍ରପ୍ରଦେଶ </ >>ରେ ଭାରତୀୟ ରାଜପଥ ସଂସ୍ଥାନଦ୍ୱାରା ଜାତୀୟ ରାଜପଥ ଉନ୍ନୟନ କର୍ଜ୍ୟକ୍ରମର ଷଷ୍ଠ ସୋପାନରେ ଆରମ୍ଭ ହେବ । ପ୍ରକଳ୍ପ ଏହି ପ୍ରକଳ୍ପ ପାଇଁ 27,635 କୋଟିତାଙ୍କର ବ୍ୟୟ ଅଟାକଳ କରାଯାଇଛି । ଏହା ଅମରାବତିରୁ କୁରନୂଲ ପର୍ଯ୍ୟନ୍ତ ରାସ୍ତାପଥରେ ଯାତ୍ରା ସମୟ 70 ମିନିଟ ହ୍ରାସ କରିବ । ଏହି ଏକ୍ସପ୍ରେସବେ 4 -ଲେନ ବିଶିଷ୍ଟ ହେବା ସହ ଏଥିରେ 120 କିଲୋମିଟର ବେଗରେ ବାହନ ଚଳାଚଳ କରି ପାରିବ । ପାର୍ବତ୍ଯ ଅଞ୍ଚଳରେ ତନେଲ ନିର୍ମାଣ ହେବ । ଏହି ରାଜପଥରେ ସମସ୍ତ ପ୍ରକାର ସୁବିଧା ରହିବ । ସମୁଦାୟ ଦୈର୍ଘ୍ୟ 104.05 କିଲୋମିଟରର ଏହି ଏକ୍ସପ୍ରେସବେଦ୍ୱାରା ଅମରାବତି -ଅନନ୍ତପୁରଏକ୍ସପ୍ରେସବେ ସହ ମଧ୍ୟ ସଂଯୋଗ ରକ୍ଷ୍ୟା କରି ହେବ । ଏଥିରେ ସମୁଦାୟ 2 କିଲୋମିଟରର ଟନେଲ ରହିବା ।
ଦୈନିକ ଆଶା, ବ୍ରହ୍ମପୁରରୁ ପ୍ରକାଶ ପାଉଥିବା ଏକ ଦୈନିକ ଓଡ଼ିଆ ଖବରକାଗଜ । ଏହା ଓଡ଼ିଶାର ପ୍ରଥମ ଦୈନିକ ଖବର କାଗଜ । ୧୯୧୩ ମସିହା ଅପ୍ରେଲ ୧୩ତାରିଖରେ ଏହା ଏକ ସାପ୍ତାହିକ ପତ୍ରିକା ରୂପରେ ପ୍ରଥମ ପ୍ରକାଶ ପାଇଥିଲା । ଶଶି ଭୂଷଣ ରଥ ଏହି ଖବରକାଗଜର ପ୍ରତିଷ୍ଠାତା ସମ୍ପାଦକ ଥିଲେ । ୧୯୨୮ ମସିହା ଅପ୍ରେଲ ୧୩ତାରିଖରୁ ଏହା ଦୈନିକ ଖବର କାଗଜ ଭାବରେ ପ୍ରକାଶିତ ହୋଇ ୨୦୧୩ମସିହାରେ ନିଜର ଶତବାର୍ଷିକୀ ପାଳନ କରିସାରିଛି । ୨୦୧୩ ମସିହା ବେଳକୁ ଦୈନିକ ଆଶା ଦିନକୁ ୨୦୦୦୦ଖଣ୍ଡ ପ୍ରକାଶ ପାଉଥିଲା । ୪ପୃଷ୍ଠାର ଏହି ଖବରକାଗଜ, କେବେକେବେ ୮ପୃଷ୍ଠାରେ ମଧ୍ୟ ପ୍ରକାଶ ପାଉଥିଲା । ଇତିହାସ ଆଶା ସାପ୍ତାହିକ ଖବର କାଗଜ ୧୯୧୩ ମସିହାରୁ ପ୍ରକାଶ ପାଉଥିଲା । ପତ୍ରିକାଟିର ନାମକରଣ ପ୍ରତିଷ୍ଠାତା ଶଶି ଭୂଷଣଙ୍କ କନ୍ୟା  "ଆଶାଲତା" ଙ୍କ ନାମ ଅନୁସାରେ ହୋଇଥିଲା । ଉତ୍କଳ ଦୀପିକା ପରେ ଏହା ଥିଲା ଓଡ଼ିଶାର ସର୍ବାଧିକ ଜନପ୍ରିୟ ଖବରକାଗଜ । ଅନ୍ୟ ମୁଖ୍ୟ ପତ୍ରିକା ଥିଲା ସମାଜ । ବ୍ରହ୍ମପୁରରୁ ପ୍ରକାଶ ପାଉଥିବାରୁ ଆଶା ଗଞ୍ଜାମ ଓ ସମଗ୍ର ଦକ୍ଷିଣ ଓଡ଼ିଶାର ମୁଖପତ୍ରଭାବରେ ମାନ୍ୟତା ପାଉଥିଲା । ଏହା ତତକାଳୀନ ବ୍ରିଟିଶ ସରକାରଙ୍କ ସମାଲୋଚନାରେ ମୁଖର ଥିଲା । ସେତେବେଳେ ଏହି ଖବରକାଗଜରେ ଗୋପବନ୍ଧୁ ଦାସ, ନୀଳକଣ୍ଠ ଦାସ, ଗୋଦାବରୀଶ ମିଶ୍ର, ଗୋପାଳ ଚନ୍ଦ୍ର ପ୍ରହରାଜ, ଅନନ୍ତ ମିଶ୍ର, ଆପନ୍ନା ପାଣିଗ୍ରାହୀ, ଗଦାଧର ବିଦ୍ୟାଭୂଷଣ, ସଦାଶିବ ବିଦ୍ୟାଭୂଷଣ, ଫକୀର ମୋହନ ସେନାପତି, ରାମଚନ୍ଦ୍ର ଆଚାର୍ଯ୍ୟ ଆଦିଙ୍କର ଲେଖା ନିୟମିତ ପ୍ରକାଶ ପାଉଥିଲା । ୧୯୨୮ ମସିହାରେ ଏହା ଦୈନିକ ଖବରକାଗଜର ରୂପନେଲା । ଦୈନିକ ପ୍ରକାଶିତ ହୋଇ ଏହା ଓଡ଼ିଶା ସ୍ୱତନ୍ତ୍ର ପ୍ରଦେଶ ଗଠନ, ସ୍ୱାଧୀନତା ସଂଗ୍ରାମ ଆଦି ଜାତୀୟ ଆନ୍ଦୋଳନରେ ପ୍ରମୂଖ ଭୂମିକା ଗ୍ରହଣ କରିଥିଲା । ପତ୍ରପତ୍ରିକା ଜଗତରେ ଏକ ନବଜାଗରଣ ଆଣିଦେଇଥିଲା । ବହୁ ସ୍ୱାଧୀନଚେତା ଯୁବଗୋଷ୍ଠୀ ପତ୍ରିକା ପ୍ରକାଶନ ଦିଗରେ ପ୍ରଶିକ୍ଷଣ ପାଇଲେ । ଦୈନିକ ଆଶାରେ ପ୍ରଶିକ୍ଷିତ ବହୁ ଯୁବକ ଅନ୍ୟ ଖବରକାଗଜ ପତ୍ରିକା ଓ ପ୍ରେସରେ ନିଯୁକ୍ତି ପାଇଥିଲେ । ପ୍ରେସ ଓ ସାମ୍ବାଦିକତା କ୍ଷେତ୍ରରେ ଏହା ଏକ ବ୍ୟବସାୟିକତା ଆଣିବାରେ ସମର୍ଥ ହୋଇଥିଲା । ଓଡ଼ିଶା ସ୍ୱତନ୍ତ୍ର ପ୍ରଦେଶ ଗଠିତ ହେବା ପରେ, ଶଶି ଭୂଷଣ ୧୯୩୬ ଅପ୍ରେଲ ୧୮ତାରିଖରେ ଦୈନିକ ଆଶାର ସମ୍ପାଦକ ପଦବୀରୁ ଓହରି ଯାଇଥିଲେ । ୧୯୪୨ ମସିହାରେ କଲିକତାର ବ୍ୟବସାୟୀ ଏମ ଏଲ ଜାଜୋଡିଆ ଦୈନିକ ଆଶା ଓ ଏହାର ଇଂରାଜୀ ପତ୍ରିକା  "ନିୟୁ ଓଡ଼ିଶା" ର ମାଲିକାନା ଅକ୍ତିଆର କରିଥିଲେ । ଦ୍ୱିତୀୟ ବିଶ୍ୱଯୁଦ୍ଧରେ ଇଂରେଜମାନଙ୍କ ସପକ୍ଷରେ ଲେଖି ଦୈନିକ ଆଶା ବହୁ ସରକାରୀ ପୃଷ୍ଠପୋଷକତା ଲାଭ କରିଥିଲା । ହେଲେ ୧୯୫୧ ମସିହାରେ ଖବରକାଗଜର ପ୍ରକାଶନ ବନ୍ଦ ହୋଇଯାଇଥିଲା । ୧୯୮୨ ଫେବୃଆରୀ ୧୦ ତାରିଖରେ  "ବୃନ୍ଦାବନ ନାୟକ" ଙ୍କଦ୍ୱାରା ଗଠିତ ଏକ ଟ୍ରଷ୍ଟଦ୍ୱାରା ଦୈନିକ ଆଶାର ପ୍ରକାଶନ ପୁନର୍ବାର ଆରମ୍ଭ ହେଲା ।  "ଶ୍ରୀହର୍ଷ ମିଶ୍ର"  ସମ୍ପାଦନା ଦାହିତ୍ୱରେ ରହିଲେ । ୧୯୮୪ରେ ଶ୍ରୀହର୍ଷଙ୍କର ପରଲୋକ ପରେ  "ଚନ୍ଦ୍ରଶେଖର ମହାପାତ୍ର"  ଏହାର ସମ୍ପାଦକ ହେଲେ । ତାଙ୍କପରେ  "ପ୍ରମୋଦ ପଣ୍ଡା"  ସମ୍ପାଦନା ଦାୟିତ୍ୱ ନେଇଥିଲେ ।
ବିକୀ କୌଶଲ ଜଣେ ଭାରତୀୟ ଚଳଚ୍ଚିତ୍ର ଅଭିନେତା ଅଟନ୍ତି ଯାହାଙ୍କୁ ପୁରସ୍କୃତ କଥାଚିତ୍ର ମସାନ ପାଇଁ ଜଣାଯାଏ । ସେ ଏକ ରାଷ୍ଟ୍ରୀୟ ଚଳଚ୍ଚିତ୍ର ପୁରସ୍କାର ଓ ଚଳଚ୍ଚିତ୍ର ଫେୟାର ପୁରସ୍କାରର ପ୍ରାପ୍ତକର୍ତ୍ତା ଅଟନ୍ତି । ଆକ୍ସନ ଡାଇରେକ୍ଟର ଶାମ କୌଶଲଙ୍କ ପୁଅ ବିକୀ କୌଶଲ ରାଜୀବ ଗାନ୍ଧୀ ଇନଷ୍ଟିଚ୍ୟୁଟ ଅଫ ଟେକ୍ନୋଲୋଜିରେ ଇଂଜିନିୟରିଂ ଡ଼ିଗ୍ରୀ ହାସଲ କରିଥିଲେ । ଚଳଚ୍ଚିତ୍ରରେ ନିଜ କ୍ୟାରିଅରର ସ୍ବପ୍ନ ରଖି, ସେ ଅନୁରାଗ କଶ୍ୟପଙ୍କ ଅପରାଧ ନାଟକ ଗ୍ୟାଙ୍ଗ୍ସ ଅଫ ୱାସେପୁର  (୨୦୧୨) ମସିହାରେ ସହକାରୀ ନିର୍ଦ୍ଧେଶକ ଭାବରେ କାମ କରିଥିଲେ ଏବଂ କଶ୍ୟପଙ୍କ ଦୁଇ ଅନ୍ୟ ନିର୍ମାଣରେ ଛୋଟ ଭୂମିକାରେ ଅଭିନୟ କରିଥିଲେ  । ତାଙ୍କର ପ୍ରଥମ ପ୍ରମୁଖ ଭୂମିକା ସ୍ୱତନ୍ତ୍ର ନାଟକ  "ମସାନ"   (୨୦୧୫)ରେ ଥିଲା , ଯାହା ତାଙ୍କୁ ଶ୍ରେଷ୍ଠ ପୁରୁଷ ଡେବ୍ୟୁ ପାଇଁ ଏବଂ ସ୍କ୍ରିନ ପୁରସ୍କାର ଦେଇଥିଲେ  । ଏହାପରେ ସେ କଶ୍ୟପଙ୍କ ମନୋବିଜ୍ଞାନ ଥ୍ରୀଲର ରମନ ରାଘବ ୨.୦  (୨୦୧୬)ରେ ଏକ ଅସ୍ଥିର ପୋଲିସ ରୂପେ ଅଭିନୟ କରିଥିଲେ  । ପ୍ରାରମ୍ଭିକ ଜୀବନ ଓ କ୍ୟାରିଅର କୌଶଲଙ୍କ ପିତା ଶ୍ୟାମ କୌଶଲ ଜଣେ ହିନ୍ଦୀ ସିନେମା ଆକ୍ସନ ନିର୍ଦ୍ଦେଶକ ଏବଂ ଷ୍ଟଣ୍ଟ ସମନ୍ୱୟକ ଅଟନ୍ତି । ସେ ଥ୍ରୀ ଇଡିଅଟ ଓ ବଜରଙ୍ଗୀ ଭାଇଜାନ ପରି ଚଳଚ୍ଚିତ୍ରରେ କାମ କରିଛନ୍ତି । ତାଙ୍କ ଭାଈ ସନ୍ନି କୌଶଲ ମଧ୍ୟ ଚଳଚ୍ଚିତ୍ର ଉଦ୍ୟୋଗରେ ସମ୍ବନ୍ଧିତ ରହିଛନ୍ତି, ସେ ସହାୟକ ନିର୍ଦ୍ଦେଶକ ରୂପେ ଗୁଣ୍ଡେ ଓ ମାଇ ଫ୍ରେଣ୍ଡ ପିଣ୍ଟୋରେ କାମ କରି ସାରିଛନ୍ତି । କୌଶଲ ସ୍ନାତକୋତ୍ତର ଉପାଧି ଏକ ଇଲେକ୍ଟ୍ରୋନିକ୍ସ ଓ ଦୂରସଞ୍ଚାର ଇଂଜିନିୟର ରୂପେ ୨୦୦୯ ମସିହାରେ ପ୍ରାପ୍ତ କରିଥିଲେ । ତାଙ୍କ ପାଖେ ଚାକିରୀ କରିବାପାଇଁ ବହୁ ସୁଯୋଗ ଥିଲା, କିନ୍ତୁ ସେ ଜଣେ ଅଭିନେତା ହେବା ପାଇଁ ଆକାଂକ୍ଷା ରଖିଥିଲେ ଏବଂ ରଙ୍ଗମଞ୍ଚ ସହିତ ସଂଶ୍ଲିଷ୍ଟ ହୋଇଗଲେ । କୌଶଲ, କିଶୋର ନାମକ କପୁରର ଏକ ଅଭିନୟ କାର୍ଯ୍ୟାଶାଳରେ ସାମିଲ ହେଇଗଲେ । ବିକୀ ଏକ ଲଘୁ ଚଳଚ୍ଚିତ୍ର ଲଭ ଶବ ତେ ଚିକନ ଖୁରାନା ଓ ବମ୍ବେ ଭେଲବେଟ ପରି ଚଳଚ୍ଚିତ୍ରରେ ଛୋଟ ଭୂମିକା କରିଥିଲେ । ୨୦୧୦ ମସିହାରେ, ବିକୀ ଅନୁରାଗ କାଶ୍ୟପଙ୍କ ସହ ଗ୍ୟାଙ୍ଗ୍ସ ଅଫ ୱାସେପୁରରେ ସହାୟକ ନିର୍ଦ୍ଦେଶକ ଭାବେ କାମ କରିଥିଲେ । ଯେତେବେଳେ ନିରଜ ନିଜ ଚଳଚ୍ଚିତ୍ର ମସାନରେ କାମ କରିବା ଆରମ୍ଭ କଲେ ସେତେବେଳେ କୌଶଲଙ୍କୁ ମଧ୍ୟ ଏକ ଅଡ଼ିଶନ ପାଇଁ ଡକା ଗଲା । ନିରଜଙ୍କ ଅନୁସାରେ ପ୍ରାରମ୍ଭରୁ ସେ ଆଶଙ୍କାରେ ଥିଲେ କାରଣ କୌଶଲଙ୍କୁ ବନାରସ ସହରର ଏକ ପିଲାର ଭୂମିକାରେ କାମ କରିବାର ଥିଲା । କିନ୍ତୁ ଅଡିୟନ୍ସ ଦେଖିବା ପରେ ସେ ନିଜ କ୍ଷମତା ବାବଦରେ ଆଶ୍ୱସ୍ତ ହୋଇଗଲେ । କୌଶଲଙ୍କ ଦ୍ୱିତୀୟ ଚଳଚ୍ଚିତ୍ର ଯୁବାନ ମାର୍ଚ୍ଚ ୨୦୧୬ ମସିହାରେ ମୁକ୍ତିଲାଭ ହୋଇଥିଲା । ଏହି ଚଳଚ୍ଚିତ୍ର ଏକ ଯୁବ ବାଳକ  (ବିକୀ କୌଶଲ)ଙ୍କ କାହାଣୀ ଅଟେ ଯାହା ବାଉଳି ହେବା ରୋଗ ଉପରେ ଗ୍ରସ୍ତ ଅଟେ  । ତାଙ୍କର ପରବର୍ତ୍ତୀ ଚଳଚ୍ଚିତ୍ର  (ରମନ ରାଘବ 2.0) , ଅନୁରାଗ କଶ୍ୟପଙ୍କ ମନୋବୈଜ୍ଞାନିକ ଥ୍ରୀଲର ଥିଲା, ଯେଉଁଥିରେ ସେ ମଦୁଆ ହେବାର ଅଭିନୟ କରିଥିଲେ  । କୌଶଲଙ୍କ ଆଗାମୀ ଚଳଚ୍ଚିତ୍ର ମନମର୍ଜିୟାରେ ଆୟୁଷ୍ମାନ ଖୁରାନା ଓ ଭୂମି ପେଡ୍ନେକର ମଧ୍ୟ ଥିଲେ ।ହୁଏତ ପ୍ରଡ୍ୟୁସର ଆନନ୍ଦ ଏଲ ରାୟଙ୍କ ନିର୍ଦ୍ଦେଶକଙ୍କ ସହିତ ମତଭେଦ କାରଣରୁ ଚଳଚ୍ଚିତ୍ର ନିର୍ମାଣରେ ଡେରି ହେଉଥିଲା । ଚଳଚ୍ଚିତ୍ର ସୁଟିଂ ଅଗଷ୍ଟ ୨୦୧୬ ମସିହାରେ ପୁନଶ୍ଚ ଆରମ୍ଭ ହେଇଥିଲା ।
ସୋମବାର ଦିନ ପଡୁଥିବା ଅମାବାସ୍ୟା ସୋମବତୀ ଅମାବାସ୍ୟା ଭାବେ ପରିଚିତ । ଗୋଟିଏ ଗରିବ ବ୍ରାହ୍ମଣ ପରିବାରର ଏକ ଅନୂଢ଼ା କନ୍ୟା ଥିଲା । ଝିଅଟି ସମସ୍ତ ଗୁଣରେ ପରିପୂର୍ଣ୍ଣ ଥିଲେ ମଧ୍ୟ ତା ର ବିବାହ ହୋଇପାରୁନଥିଲା । କନ୍ୟାର ବିବାହକୁ ନେଇ ବ୍ରାହ୍ମଣ ଦମ୍ପତି ସର୍ବଦା ଚିନ୍ତିତ ଥିଲେ । ଏକଦା ଜନୈକ ସାଧୁ ମହାରାଜ ଉକ୍ତ ବ୍ରାହ୍ମଣଙ୍କ ଘରେ ଉପସ୍ଥିତ ହେଲେ । ବ୍ରାହ୍ମଣ କନ୍ୟାର ସେବାରେ ସନ୍ତୁଷ୍ଟ ହୋଇ, ତା ଭାଗ୍ୟରେ କ ଣ ଅଛି ଗଣନା କଲେ । କିନ୍ତୁ ଉକ୍ତ କନ୍ୟାର ବିବାହ ଯୋଗନାହିଁ ବୋଲି ବ୍ରାହ୍ମଣ ଦମ୍ପତିଙ୍କୁ ସୂଚାଇଦେଲେ । ଏହାର ଉପାୟ କହିଲେ- ଯଦି ତୁମ କନ୍ୟା ସୋନା ନାମକ ଧୋବଣୀ ଘରେ ଯାଇ ତାଙ୍କର ସେବାଶୁଶ୍ରୁଷା କରିବ ଓ ଉକ୍ତ ଧୋବଣୀ ତା ମଥାରେ ଲାଗିଥିବା ସିନ୍ଦୂରକୁ ତୁମଝିଅର ମଥାରେ ଲଗାଇଦେବ ତାହାହେଲେ ତୁମଝିଅର ବିବାହ ଯୋଗ ଫିଟିପାରିବ । ଏହି କଥା ଶୁଣି ବ୍ରାହ୍ମଣ କନ୍ୟା ସାଧୁମହାରାଜାଙ୍କ ନିର୍ଦ୍ଦେଶରେ ପ୍ରତ୍ୟୁଷରୁ ଉଠି ନିଜଘର କାମ କରିବା ସହ ଧୋବଣୀ ଘରେ ଯାଇ ସମସ୍ତ କାମ ସାରି ଫେରିଥାଏ । ଘରର ଚାକଚକ୍ୟତା ଓ ସମସ୍ତ କାମ ସରିବା ଦେଖି ସୋନା ଧୋବଣୀ ଆଶ୍ଚର୍ଯ୍ୟ ହୁଏ । ଏହାର ରହସ୍ୟ ଜାଣିବା ପାଇଁ ସୋନା ଧୋବଣୀ ସକାଳୁ ଉଠି ନଜର ରଖିଲା । ସବୁଦିନ ପରି ବ୍ରାହ୍ମଣ କନ୍ୟା ସକାଳେ ଧୋବଣୀ ଘରେ ପଶି ସମସ୍ତ କାମ ସାରି ଘରକୁ ଫେରୁଥିଲା । ହଠାତ୍‌ ସୋନା ତାକୁ ଅଟକାଇ ପଚାରିଲେ ତୁମେ କିଏ ? କାହିଁକି ଆମଘର କାମ କରୁଛ ? ଏହି ପ୍ରଶ୍ନ ଶୁଣି ସାଧୁ ଜଣକ କହିଥିବା କଥା ସୋନା ଧୋବଣୀକୁ ସେ କହିଲା । ସୋନା ଧୋବଣୀ ଜଣେ ସ୍ୱାମୀପରାୟଣ ଥିଲା । ସେ ତାକୁ ଅଟକାଇ କହିଲା ମୋ ସ୍ୱାମୀ ଅସୁସ୍ଥ ଅଛନ୍ତି, ମୋ ବୋହୂ ଫେରିଲା ପର୍ଯ୍ୟନ୍ତ ତୁମେ ରହିଯାଅ । କିଛି ସମୟ ପରେ ସୋନା ଧୋବଣୀ ନିଜ ମୁଣ୍ଡରେ ଲାଗିଥିବା ସିନ୍ଦୂରକୁ ମଥାରୁ ଆଣି ଉକ୍ତ ବ୍ରାହ୍ମଣ କନ୍ୟାର ମୁଣ୍ଡରେ ଲଗାଇଦେଲା । ସିନ୍ଦୂର ଦାନ କରି ସୋନା ଧୋବଣୀର ସ୍ୱାମୀ ପ୍ରାଣତ୍ୟାଗ କଲା । ଏହା ଜାଣିପାରି ସେ ନିରାଜଳ ହୋଇ ଚାଲିଚାଲି ଏକ ଅଶ୍ୱତ୍ଥ ବୃକ୍ଷ ନିକଟରେ ପହଞ୍ଚିଲା । ସେ ସେଠାରେ ପୂଜା କରି ବୃକ୍ଷର ଚାରିପଟେ ପରିକ୍ରମା କରି ଜଳ ଗ୍ରହଣ କଲା । ସେ ଯେଉଁ ଦିନ ଏହି ବ୍ରତ କରିଥିଲା ସେହିଦିନ ସୋମବତୀ ଅମାବାସ୍ୟା ଥିଲା । ସେ ସେଦିନ ଯେଉଁ ଫଳାହାର ପାଇଥିଲା ତାହାକୁ ନେଇ ୧୦୮ ଥର ପାଣି ଛଡ଼ାଇ ୧୦୮ଥର ଅଶ୍ୱତ୍‌ଥ ବୃକ୍ଷ ଚାରିପଟେ ପରିକ୍ରମା କରି ଜଳଗ୍ରହଣ କଲା । ଏପରି କରିବାଦ୍ୱାରା ସୋନା ଧୋବଣୀ ନିଜ ସ୍ୱାମୀକୁ ଫେରିପାଇଥିଲା । ସୋମବତୀ ଅମାବାସ୍ୟା ଦିନ ଯେଉଁ ନାରୀ ଅଶ୍ୱତ୍‌ଥ ବୃକ୍ଷକୁ ପୂଜା କରିବ ଓ ବୃକ୍ଷ ଚାରିପଟେ ପରିକ୍ରମା କରିବ ସେ ସୁଖି ଓ ସୌଭାଗ୍ୟବତୀ ହୋଇଥାଏ ବୋଲି ଜ୍ୟୋତିର୍ବିଦ୍‌ମାନେ ମତ ବ୍ୟକ୍ତ କରିଥାନ୍ତି ।
ସବିତା ପୁନିଆ  (ଜନ୍ମ ୧୧ ଜୁଲାଇ ୧୯୯୦) ଜଣେ ଭାରତୀୟ ଫିଲ୍ଡ ହକି ଖେଳାଳି ଏବଂ ସେ ଭାରତୀୟ ଜାତୀୟ ଫିଲ୍ଡ ହକି ଦଳର ସଦସ୍ୟା ଅଟନ୍ତି  । ସେ ହରିୟାଣାରୁ ଏବଂ ଗୋଲକିପର ଭାବରେ ଖେଳନ୍ତି । ପ୍ରାରମ୍ଭିକ ଜୀବନ ପୁନିଆ ୧୯୯୦ ଜୁଲାଇ ୧୧ରେ ହରିୟାଣାର ସିରସା ଜିଲ୍ଲାର ଜୋଡକାନ ଗ୍ରାମରେ ଜନ୍ମଗ୍ରହଣ କରିଥିଲେ । ଉଚ୍ଚତର ବିଦ୍ୟାଳୟ ଶିକ୍ଷା ପାଇଁ ତାଙ୍କୁ ସଦର ମହକୁମାକୁ ପଠାଯାଇଥିଲା । ସେ କ୍ରୀଡ଼ା ଏକାଡେମୀରେ ନାମ ଲେଖାଇଥିଲେ । ତାଙ୍କୁ ତାଙ୍କ ଜେଜେବାପା ମହୀନ୍ଦର ସିଂ ହକି ଶିଖିବା ପାଇଁ ଉତ୍ସାହିତ କରିଥିଲେ । ସେ ହିସାରସ୍ଥିତ ସ୍ପୋର୍ଟସ୍ ଅଥରିଟି ଅଫ୍ ଇଣ୍ଡିଆ  (ଏସଏଆଇ) କେନ୍ଦ୍ରରେ ଯୋଗ ଦେଇଥିଲେ  । ତାଙ୍କର ପ୍ରାରମ୍ଭିକ ବର୍ଷରେ ସୁନ୍ଦର ସିଂ ଖରାବ ତାଙ୍କୁ ତାଲିମ ଦେଇଥିଲେ । ସେ ପ୍ରଥମେ ଖେଳ ପ୍ରତି ଅଧିକ ଆଗ୍ରହୀ ନଥିଲେ । ପରେ ତାଙ୍କ ପିତା ତାଙ୍କ କିଟ୍‌ରେ କୋଡ଼ିଏ ହଜାର ଟଙ୍କା ଖର୍ଚ୍ଚ କରିବା ପରେ ସେ ଖେଳ ବାବଦରେ ଗମ୍ଭୀର ହୋଇଥିଲେ । ୨୦୦୭ରେ ପୁନିଆଙ୍କୁ ଲକ୍ଷ୍ନୌରେ ଏକ ପ୍ରଥମ ଜାତୀୟ ଶିବିର ପାଇଁ ବଛାଯାଇଥିଲା । ସେ ସେଠାରେ ଜଣେ ଶୀର୍ଷରେ ଥିବା ଗୋଲକିପରଙ୍କ ସହ ତାଲିମ ନେଇଥିଲେ ।
ଭୁବନେଶ୍ୱର ଷ୍ଟକ୍ ଏକ୍ସଚେଞ୍ଜ   ଭାରତର ଭୁବନେଶ୍ୱରରେ ଅବସ୍ଥିତ ଏକ ଷ୍ଟକ୍ ଏକ୍ସଚେଞ୍ଜ ଥିଲା । ଏହାକୁ ୧୭ ଅପ୍ରେଲ ୧୯୮୯ରେ ଅନ୍ତର୍ଭୁକ୍ତ କରାଯାଇଥିଲା ଏବଂ ଭାରତ ସରକାରଙ୍କ ଅର୍ଥ ମନ୍ତ୍ରଣାଳୟଦ୍ୱାରା ୫ ଜୁନ୍ ୧୯୮୯ରେ ଷ୍ଟକ୍ ଏକ୍ସଚେଞ୍ଜକୁ ସ୍ୱୀକୃତି ପ୍ରଦାନ କରାଯାଇଥିଲା । ଭାରତର ଭାରତର ୨୧ଟି ଆଞ୍ଚଳିକ ଷ୍ଟକ୍ ଏକ୍ସଚେଞ୍ଜ ମଧ୍ୟରେ ଏହା ଅନ୍ୟତମ ଥିଲା । ୧୯୯୯-୨୦୦୦ ସୁଦ୍ଧା, ଏକ୍ସଚେଞ୍ଜରେ ମୋଟ ୨୩୪ ଦଲାଲ ଥିଲେ, ସେଥିମଧ୍ୟରୁ ୧୫ଟି କର୍ପୋରେଟ୍ ଦଲାଲ୍ ଥିଲେ । ୨୩୪ ଦଲାଲଙ୍କ ମଧ୍ୟରେ ଏହା ୨୦୯ ପ୍ରୋପ୍ରାଇଟର ଏବଂ ୧୫ କର୍ପୋରେଟ୍ ଦଲାଲ୍ ଭାବରେ ବର୍ଗୀକୃତ ହୋଇଥିଲେ । ତା ପରେ ସେଠାରେ କେବଳ ୧୭ ଉପ-ଦଲାଲ୍ ପଞ୍ଜିକୃତ ହୋଇଥିଲେ । ଭୁବନେଶ୍ୱର ଷ୍ଟକ୍ ଏକ୍ସଚେଞ୍ଜର ବାଣିଜ୍ୟିକ ସଦସ୍ୟତା ଶକ୍ତି ୧୯୬ ଥିଲା ଯାହା ଅନୁମୋଦିତ ଶକ୍ତି ୩୫୦ଠାରୁ କମ ଥିଲା । ୯ ଫେବୃଆରୀ, ୨୦୧୫ରେ ଭୁବନେଶ୍ୱର ଷ୍ଟକ ଏକ୍ସଚେଞ୍ଜକୁ ସେବିରୁ ବନ୍ଦ କରିଦିଆଯାଇଥିଲା । ୧୫ ସେପ୍ଟେମ୍ବର ୨୦୦୫ରେ, ସେବି  ( : ) ଭୁବନେଶ୍ୱର ଷ୍ଟକ୍ ଏକ୍ସଚେଞ୍ଜର କର୍ପୋରେଟାଇଜେସନ୍ ଏବଂ ଡେମ୍ୟୁଟୁଆଲାଇଜେସନ୍ ସ୍କିମ୍କୁ ଅନୁମୋଦନ କରିଥିଲା ଯାହା ସିକ୍ୟୁରିଟି କଣ୍ଟ୍ରାକ୍ଟସ୍  (ରେଗୁଲେସନ୍) ଆକ୍ଟ, ୧୯୫୬ ଅନୁଯାୟୀ ଆବଶ୍ୟକ ଥିଲା ।
ଶିବନାଥ ନଦୀ ପୂର୍ବ ଭାରତର ଏକ ମୁଖ୍ୟ ନଦୀ ମହାନଦୀର ସର୍ବବୃହତ ଉପନଦୀ । ଏହା ଛତିଶଗଡ଼ ରାଜ୍ୟର ବିଲାସପୁର ଜିଲ୍ଲାର ଖରଗହନୀ ନାମକ ନାମକ ସ୍ଥାନରେ ମହାନଦୀ ସହ ମିଳିତ ହୁଏ । ଏହା ବିଲୀନ ହେବ ଆଗରୁ ପ୍ରାୟ 290 କିଲୋମିଟର ପଥରେ ପ୍ରବାହିତ ହୋଇଥାଏ । ସୃଷ୍ଟି ସ୍ଥଳ ସମୁଦ୍ର ପତ୍ତନଠାରୁ ୬୨୪ ମିଟର ଉଛରେ ଥିବା ପାନବରସ ପାର୍ବତ୍ୟ ଇଲାକାରୁ ଶିବନାଥ ନଦୀର ପ୍ରବାହ ଆରମ୍ଭ ହେଇଥାଏ । ଏହି ଅଞ୍ଚଳ ଛତିଶଗଡର ରାଜନନ୍ଦଗାଓଁସ୍ଥିତ ଆମ୍ବଗଡ ଚୌକିଠାରେ ଅବସ୍ଥିତ ।
ମାନବ ଆଲବିନିଜ୍ମରେ ଜନ୍ମ ସମୟରେ ଆଲବିନିଜ୍ମ ଉପସ୍ଥିତ ଥାଏ ଏବଂ ଚର୍ମ, କେଶ ଏବଂ ଆଖିର ରଙ୍ଗ ସମ୍ପୂର୍ଣ୍ଣ କିମ୍ବା ଆଂଶିକ ଅନୁପସ୍ଥିତ ଥାଏ । ଏଥିରେ ତୀକ୍ଷ୍‌ଣ ଦୃଷ୍ଟି ହ୍ରାସ, ଆଲୋକ ସମ୍ବେଦନଶୀଳତା, ବାଇ୍ନୋକୁଲାର୍ ଭିଜନ ଅଭାବ, ପ୍ରତିକ୍ରିୟାଶୀଳ ତ୍ରୁଟି ଏବଂ ନିଷ୍ଟାଗ୍ମସ୍ ଭଳି ଦୃଷ୍ଟି ଶକ୍ତି ସମସ୍ୟା ଜଡିତ ଥାଏ । ଲୋକମାନେ ସୂର୍ଯ୍ୟଦାହ ଏବଂ ଚର୍ମ କର୍କଟରୋଗରେ ମଧ୍ୟ ପ୍ରଭାବିତ ହୁଅନ୍ତି । ଜେନେଟିକ୍ ପରିବର୍ତ୍ତନ ହେତୁ ଆଲବିନିଜ୍ମ ରୋଗରେ ମେଲାନିନ ତିଆରି କିମ୍ବା ବିତରଣ କରିବାର କ୍ଷମତା ହ୍ରାସ ହୋଇଥାଏ । ଅତି କମରେ ୭ଟି ଭିନ୍ନ ଭିନ୍ନ ଅଟୋସୋମାଲ ରିସେସିଭ୍ ମ୍ୟୁଟେସନ୍ ଫଳରେ ଆଲବିନିଜିମ୍ ହୋଇପାରେ ଏବଂ ହରମାନସ୍କି-ପୁଡଲାକ ଏବଂ ଚେଡିଅକ-ହିଗାସି ସିଣ୍ଡ୍ରୋମ ସହିତ ଅନେକ ସିଣ୍ଡ୍ରୋମର ଅଂଶ ଭାବରେ ଏହି ଅବସ୍ଥା ମଧ୍ୟ ଉପସ୍ଥିତ । ସାଧାରଣତଃ ଏକ ଶାରୀରିକ ପରୀକ୍ଷା ଉପରେ ଆଧାରିତ ଏବଂ ଜେନେଟିକ ପରୀକ୍ଷଣଦ୍ୱାରା ସମର୍ଥିତ ହୋଇପାରେ । ଚିକିତ୍ସାରେ ଜୀବନବ୍ୟାପୀ ସୂର୍ଯ୍ୟାଲୋକରୁ ସୁରକ୍ଷା ସ‌ହିତ ପ୍ରତିରକ୍ଷାକାରୀ ପୋଷାକ, କଳା ଚଷମା ଏବଂ ଅଲଟ୍ରାଭାୟୋଲେଟ ଆଲୋକରୁ ଦୂରେଇ ରହିବା ଆବଶ୍ୟକ ହୁଏ । ବାର୍ଷିକ ଚର୍ମ କର୍କଟ ସ୍କ୍ରିନିଂ ଅନ୍ତତ ପକ୍ଷେ ସୁପାରିଶ କରାଯାଏ, ବୁଝାଇଦିଆଯାଏ ଯେ ମେଲାନୋମା କଳା ନୁହେଁ, ଗୋଲାପୀ । ବାରମ୍ବାର ଚକ୍ଷୁ ପରୀକ୍ଷା ମଧ୍ୟ ସୁପାରିଶ କରାଯାଏ । ୨୦,୦୦୦ ଲୋକଙ୍କ ମଧ୍ୟରୁ ପ୍ରାୟ ଜଣେ ଏହି ରୋଗରେ ପ୍ରଭାବିତ ହୁଏ । ଦୁନିଆର ଅନେକ ସ୍ଥାନରେ ଏହି ରୋଗ ବିଦ୍ୟମାନ । ଏହି ଶବ୍ଦଟି ଲାଟିନ୍ ଭାଷାର ଆଲବସ୍ର ଅର୍ଥ ହେଉଛି  "ଧଳା"  ।
ଚକ୍‌ଲେଟ୍, ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୁଶ ରଞ୍ଜନ ପଟ୍ଟନାୟକ । ସୁଶାନ୍ତ ମଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ଅର୍ଚ୍ଚିତା । ଅପରାଜିତା ମହାନ୍ତି, ସମରେଶ ରାଉତରାୟ, ହରିହର ମହାପାତ୍ର, ବିଦୁସ୍ମିତା, ଅଙ୍କିତା ଭୌମିକ, ପ୍ରଦ୍ୟୁମ୍ନ ଲେଙ୍କା ଆଦି କଳାକାମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ପୁଖରାୟାଁ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର କନ୍ପୁର୍ ଦେହତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁଖରାୟାଁ ୨୬.୨୨୨୯ ଉତ୍ତର ଅକ୍ଷାଂଶ ଓ ୭୯.୮୩୭୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୧୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁଖରାୟାଁ ସହରର ମୋଟ ଜନସଂଖ୍ୟା ୧୯୯୦୮ ଅଟେ । ସେଥି ମଧ୍ୟରୁ ୫୩.୧୬% ଜଣ ପରୁଷ ହୋଇଥିବା ବେଳେ ୪୬.୮୪% ଜଣ ନାରୀ ଅଟନ୍ତି । ପୁଖରାୟାଁର ସାକ୍ଷରତା ହାର ୬୯.୩୨% ଅଟେ । ଏହା ଜାତୀୟ ହାରଠାରୁ -୪.୪୮% ପ୍ରତିଶତ କମ ଅଟେ । ସେଥିରୁ ୪୦.୦୬% ପ୍ରତିଶତ ପୁରୁଷ ଓ ୨୯.୨୫% ନାରୀ ଅଟନ୍ତି । ୧୩.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପୁଖରାୟାଁର ସରକାରୀ ଭାଷା ଅଟେ ।
ଗୌହର ଆରା ବେଗମ  (ପାର୍ସୀ: , ୧୭ ଜୁନ ୧୬୩୧ - ପ୍ରାୟ ୧୭୦୬) ଜଣେ ମୋଗଲ ରାଜକୁମାରୀ ଏବଂ ମୋଗଲ ସମ୍ରାଟ ଶାହଜାହାନ ଏବଂ ତାଙ୍କ ପତ୍ନୀ ମୁମତାଜ ମହଲଙ୍କ ଚଉଦ ତମ ତଥା ସବୁଠାରୁ ସାନ ସନ୍ତାନ ଥିଲେ  । ଗୌହରଙ୍କ ମାତା, ପ୍ରସିଦ୍ଧ ମୋଗଲ ସମ୍ରାଟ ମୁମତାଜ ମହଲ ୧୬୩୧ ମସିହାରେ ତାଙ୍କୁ ଜନ୍ମ ଦେଇ ମୃତ୍ୟୁ ବରଣ କରିଥିଲେ । ମୁମତାଜ ମହଲଙ୍କ ମୃତ୍ୟୁରେ ସମ୍ରାଟ ଶାହଜାହାନ ବହୁତ ଦୁଃଖିତ ହୋଇଥିଲେ । ପରେ ସେ ପ୍ରସିଦ୍ଧ ସ୍ମାରକୀ ତାଜମହଲ ମୁମତାଜଙ୍କ ନାମରେ ନାମିତ ହୋଇଥିଲା । ସମ୍ରାଟ ଶାହଜାହାନଙ୍କ ଚାରି ପୁତ୍ର ପରସ୍ପର ସହ କ୍ରମାଗତ ଯୁଦ୍ଧରେ ଜଡିତ ଥିଲେ । ଗୌହର ଆରା ବେଗମ ଏହି ଯୁଦ୍ଧରେ ଜଡିତ ଥିଲେ କି ନାହିଁ ସେ ବିଷୟରେ ଅଧିକ ଜଣା ନାହିଁ । ଜୀବନୀ ଯେଉଁ ଦିନ ତାଙ୍କ ମାତା ମୁମତାଜ ମହଲଙ୍କ ଦେହାନ୍ତ ହୋଇଥିଲା, ସେହିଦିନ ଗୌହର ୧୭ ଜୁନ ୧୬୩୧ ମସିହାରେ ଜନ୍ମ ଗ୍ରହଣ କରିଥିଲେ । ଗୌହର ଆରା ବେଗମ ତାଙ୍କ ପିତା ଏବଂ ଭାଇଙ୍କ ଶାସନ କାଳରେ ରାଜନୈତିକ କ୍ଷେତ୍ରରେ ଅଧିକ ସକ୍ରିୟ ନଥିଲେ । ପ୍ରମାଣ ଅସ୍ପଷ୍ଟ ଭାବରେ ସୂଚିତ କରେ ଯେ ଉତ୍ତରାଧିକାରୀ ନିମନ୍ତେ ହେଉଥିବା ଯୁଦ୍ଧ ସମୟରେ ସେ ସିଂହାସନ ପାଇଁ ତାଙ୍କର ଚତୁର୍ଥ ଭାଇ ମୁରାଦ ବକ୍ଷଙ୍କ ସମର୍ଥନକୁ ସମର୍ଥନ କରିଥିବେ । ଯଦି ଏହା ସତ ହୋଇଥାନ୍ତା, ତେବେ ଏହି ଭୂମିକା ଏକ ବିଶେଷ ସକ୍ରିୟ ହେବାର ସମ୍ଭାବନା ନଥିଲା, ଯେହେତୁ ତାଙ୍କ ପିତା ଏବଂ ଭଉଣୀ ଜାହାଁଆରା ବେଗମଙ୍କ ପରି, ସେ ପରବର୍ତ୍ତୀ ସମୟରେ ତାଙ୍କ ବିଜୟୀ ଭାଇ ଆଉରଙ୍ଗଜେବଙ୍କଦ୍ୱାରା କାରାଗାରରେ ନଥିଲେ । ନିଜ ପିତାଙ୍କ ଦେହାନ୍ତ ପରେ ସେ ନିଜ ସମ୍ପର୍କୀୟଙ୍କ ବିବାହ ଆୟୋଜନରେ ଜଡିତ ହୋଇଥିଲେ । ଯେତେବେଳେ ତାଙ୍କର ବଡ଼ ଭାଇ ଦାରାଙ୍କ ପୁଅ ସିପିହାର ଶିଖୋ ୧୬୭୩ ମସିହାରେ ଆଉରଙ୍ଗଜେବଙ୍କ ଝିଅ ଜୁବଦତ-ଉନ-ନିସା ବେଗମଙ୍କୁ ବିବାହ କରିଥିଲେ, ସେତେବେଳେ ଗୌହର ଆରା ଏବଂ ତାଙ୍କ ସମ୍ପର୍କୀୟ ହମିଦା ବାନୁ ବେଗମ ବିବାହ ଉତ୍ସବ ଆୟୋଜନ କରିଥିଲେ । ମୃତ୍ୟୁ ଗୌହର ଆରା ବେଗମ ୧୭୦୬ ମସିହାରେ ମାତ୍ର ୭୫ ବର୍ଷ ବୟସରେ ଦିଲ୍ଲୀରେ ମୃତ୍ୟୁ ବରଣ କରିଥିଲେ ।
ଶଙ୍କର୍ଷଣ ମଙ୍ଗରାଜ  (ଜନ୍ମ: ୧୭ ମଇ ୧୯୪୩), ଆକାଶବାଣୀ କଟକର ଜଣେ ଅବସରପ୍ରାପ୍ତ ଭାଷ୍ୟକାର  ।  "ଅନୁଚିନ୍ତା"  କାର୍ଯ୍ୟକ୍ରମର ଉପସ୍ଥାପକ ଭାବରେ ସେ ଶ୍ରୋତାମାନଙ୍କ ନିକଟରେ ପରିଚିତ । ଶଙ୍କର୍ଷଣ, ୧୯୪୩ ମସିହାରେ ଖୋର୍ଦ୍ଧା ଜିଲ୍ଲାର ଗାଁ ତରାପିରେ ଜନ୍ମଗ୍ରହଣ କରିଥିଲେ । ସେ କୁହୁଡି ଜନତା ହାଇସ୍କୁଲରୁ ଏକାଦଶ ତଥା ପୁରୀର ଏସ.ସି.ଏସ କଲେଜରୁ ପ୍ରି-ଇଉନିଭରସିଟି ପାସ କରିଥିଲେ । ତାପରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଓ ରାଧାନାଥ ଟ୍ରେନିଂ କଲେଜରୁ ବି.ଇ.ଡି ପାସ କରି ଶିକ୍ଷକତା ଆରମ୍ଭ କରିଥିଲେ । ସ୍ନାତକୋତ୍ତର ପଢ଼ିବା ଇଚ୍ଛାରେ, ଚାକିରି ଛାଡି ପୁଣି ରେଭେନ୍ସାରେ ନାମ ଲେଖାଇଥିଲେ । ସ୍କୁଲବେଳରୁ ସେ ଗପ, କବିତା, ପ୍ରବନ୍ଧ ଓ ଜୀବନୀ ଆଦି ଲେଖିବା ଆରମ୍ଭ କରିଥିଲେ । ପତ୍ରପତ୍ରିକାରେ ତାଙ୍କ ଲେଖା ମଧ୍ୟ ପ୍ରକାଶ ପାଉଥିଲା । ସ୍ନାତକୋତ୍ତର ପଢ଼ିବା ବେଳକୁ ଜଣେ ଆକାଶବାଣୀରେ କାମ କରୁଥିବା ଜଣେ ପରିଚିତ ବ୍ୟକ୍ତି ତାଙ୍କୁ ଏକ ପରିବାର କଲ୍ୟାଣ ଭିତ୍ତିକ କାର୍ଯ୍ୟକ୍ରମରେ ଭାଗନେବାକୁ କହିଲେ । ସେହି ପ୍ରଥମ ବେତାର କାର୍ଯ୍ୟକ୍ରମରେ ତାଙ୍କୁ ୬୦ ଟଙ୍କା ପାରିଶ୍ରମିକ ମିଳିଥିଲା । ତା ପରେ ଆକଶବାଣୀରେ ସେ ଆନାଉନ୍ସର ଭାବରେ ଯୋଗ ଦେଇଥିଲେ ଓ ଜୟପୁରରେ ତାଙ୍କର ପ୍ରଥମ ପୋଷ୍ଟିଂ ହୋଇଥିଲା । ୨୫୦ଟଙ୍କା ଦରମା ମିଳୁଥିଲା । ପାଞ୍ଚ ବର୍ଷ ଜୟପୁରରେ ରହିଲା ପରେ, ତାଙ୍କର କଟକ ବଦଳି ହୋଇଥିଲା । କଟକରେ ଯୋଗଦେବାର ବର୍ଷେ ପରେ ସେ ଛୁଟି ନେଇ ବ୍ରହ୍ମପୁର ବିଶ୍ୱବିଦ୍ୟାଳୟରେ ସାମ୍ବାଦିକତା ପାଠ ପଢ଼ିଥିଲେ । ପୁଣି ଆସି କଟକ କେନ୍ଦ୍ରରେ ଯୋଗଦେଇଥିଲେ । ୨୦୦୨ ମସିହାରେ ସେ ଆକାଶବାଣୀ କଟକ କେନ୍ଦ୍ରରୁ ସିନିୟର ଆନାଉନ୍ସର ଭାବରେ ସେବାନିବୃତ ହୋଇଥିଲେ । ସାହିତ୍ୟ ସର୍ଜନା ଅବସର ପରେ ଶଙ୍କର୍ଷଣ ସାହିତ୍ୟ ସାଧନାରେ ବ୍ରତି ଅଛନ୍ତି । ଦିବ୍ୟ ସନ୍ଦେଶ ନାମକ ଏକ ମାସିକିଆ ଓଡ଼ିଆ ପତ୍ରିକାର ସମ୍ପାଦନା କରୁଛନ୍ତି ।  "ଅନୁଚିନ୍ତା"  ନାମରେ ତାଙ୍କର ଏକ ଆଧାତ୍ମିକ ପୁସ୍ତକ ମଧ୍ୟ ପ୍ରକାଶ ପାଇଛି ।
ରାଧିକା ଅଗ୍ରୱାଲ ଜଣେ ଇଣ୍ଟରନେଟ ଉଦ୍ୟୋଗୀ ଏବଂ ୟୁନିକର୍ଣ୍ଣ କ୍ଲବରେ ପ୍ରବେଶ କରିଥିବା ଭାରତର ପ୍ରଥମ ମହିଳା ଅଟନ୍ତି । ସେ ସିଲିକନ ଉପତ୍ୟକାରେ ୨୦୧୧ ମସିହାରେ ପ୍ରତିଷ୍ଠିତ ଅନଲାଇନ ମାର୍କେଟପ୍ଲେସ ଶପ-କ୍ଲସର ସହ-ପ୍ରତିଷ୍ଠାତା ଅଟନ୍ତି । ବର୍ତ୍ତମାନ, ସେ କମ୍ପାନୀର ମୁଖ୍ୟ ବ୍ୟବସାୟ ଅଧିକାରୀ ଭାବରେ କାର୍ଯ୍ୟ କରୁଛନ୍ତି । ପ୍ରାରମ୍ଭ ଜୀବନ ଅଗ୍ରୱାଲ ଏକ ଆର୍ମି ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଭାରତୀୟ ସେନାରେ ଥିବାବେଳେ ମା ଜଣେ ଡାଏଟିସିଆନ ଥିଲେ । ତାଙ୍କ ଉଦ୍ୟୋଗୀ ଉଦ୍ୟମ ଆରମ୍ଭ ହୋଇଥିଲା ଯେତେବେଳେ ତାଙ୍କ ପିତା ୧୯୯୨ ମସିହାରେ ନିଜର ହେଲ୍ଥ କ୍ଲବ ଆରମ୍ଭ କରିବାକୁ ନିଷ୍ପତ୍ତି ନେଇଥିଲେ, ଏବଂ ପରେ ସେ ୧୯୯୭ ମସିହାରେ ଚଣ୍ଡିଗଡ଼ରେ ନିଜର ବିଜ୍ଞାପନ ଏଜେନ୍ସି ପ୍ରତିଷ୍ଠା କରିଥିଲେ । ଶିକ୍ଷା ଅଗ୍ରୱାଲ ସେଣ୍ଟ ଲୁଇସର ୱାଶିଂଟନ ୟୁନିଭରସିଟିରୁ ଏମବିଏ କରିଛନ୍ତି ଏବଂ ବିଜ୍ଞାପନ ତଥା ଜନସମ୍ପର୍କରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ସେ ଷ୍ଟାନଫୋର୍ଡ ୟୁନିଭରସିଟିରେ ଏକ କାର୍ଯ୍ୟନିର୍ବାହୀ କାର୍ଯ୍ୟକ୍ରମର ଅଂଶ ମଧ୍ୟ ଥିଲେ । ବୃତ୍ତି ଅଗ୍ରୱାଲ ସିଆଟେଲର ନର୍ଡଷ୍ଟ୍ରୋମ ଏବଂ ଗୋଲ୍ଡମ୍ୟାନ ସାକ୍ସରେ ରଣନୀତିକ ଯୋଜନା ଭଳି କମ୍ପାନୀ ପାଇଁ ମାର୍କେଟିଂରେ କାର୍ଯ୍ୟ କରିଥିଲେ । ସେ ଇ-ବାଣିଜ୍ୟ, ଜୀବନଶୈଳୀ, ଫ୍ୟାଶନ ଏବଂ ଖୁଚୁରା ବ୍ୟାପାର ଭଳି ବିଭିନ୍ନ କ୍ଷେତ୍ରରେ ଆମେରିକାରେ ପ୍ରାୟ ୧୪ ବର୍ଷର ଅଭିଜ୍ଞତା ରଖିଛନ୍ତି ।
କରଞ୍ଜି  (ଅନ୍ୟ ନାମ: ଗୁଜିଆ) ଏକ ପ୍ରକାର ଖାଦ୍ୟ ଅଟେ ଯାହା ମଇଦା ଏବଂ ଖୁଆରୁ ପ୍ରସ୍ତୁତ ହୋଇଥାଏ  । ଏହାକୁ ଛତିଶଗଡ଼ରେ କୁଶଳୀ , ମହାରାଷ୍ଟ୍ରରେ ଏବଂ ଓଡ଼ିଶାରେ କରଞ୍ଜି, ବିହାରରେ ପିଡକୀ, ଆନ୍ଧ୍ର ପ୍ରଦେଶ ରେ କଜ୍ଜିକୟାଳୁ, କୁହାଯାଇଥାଏ । ଉତ୍ତର ଭାରତରେ ହୋଲି ତଥା ଦକ୍ଷିଣ ଭାରତରେ ଦୀପାବଳୀ ଅବସରରେ ଘରେ କରଞ୍ଜି  (ଗୁଜିଆ) ବନେଇବାର ପରମ୍ପରା ଥାଏ  । କରଞ୍ଜି ମୁଖ୍ୟ ରୂପେ ଦୁଇପ୍ରକାରରେ ତିଆରି ହୋଇଥାଏ । ପ୍ରଥମଟି ଖୁଆଦ୍ୱାରା ଏବଂ ଦ୍ୱିତୀୟଟି ସୁଜିଦ୍ୱାରା ଭରାହୋଇଥିବା କରଞ୍ଜି  ଗୁଜିଆ  । ଖୁଆ, ଅଳେଇଚ ମିଶା କରଞ୍ଜି ଉପରେ ଚିନି ସିରାର ପରସ୍ତ ଦେଇ ତା ଉପରେ ଚାନ୍ଦି ପେପର ଲଗାଇ ଏକ ନୂଆ ରୂପ ଦିଆଯାଇଥାଏ । ଖୁଆ ସହିତ କେବେ କେବେ ଚଣା, ଅନ୍ୟ ଖାଦ୍ୟ ପଦାର୍ଥ ଯେପରି ଖଜୁର, କାଜୁ ଖିସମିଶର କରଞ୍ଜି ମଧ୍ୟ ପ୍ରସ୍ତୁତ ହୋଇଥାଏ ।
ପୂର୍ଣ୍ଣଚନ୍ଦ୍ର ସ୍ୱାଇଁ  (ଜନ୍ମ: ୨ ଅକ୍ଟୋବର ୧୯୭୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପୂର୍ଣ୍ଣଚନ୍ଦ୍ର ସ୍ୱାଇଁ ୧୯୭୨ ମସିହାର ଅକ୍ଟୋବର ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମହାଦେବ ସ୍ୱାଇଁ ଓ ପତ୍ନୀଙ୍କ ନାମ ସଂଘମିତ୍ରା ସ୍ୱାଇଁ । ତାଙ୍କ ପତ୍ନୀ ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ବିଜେଡିର ପ୍ରାର୍ଥୀ ଭାବରେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ମାତ୍ର ପରାସ୍ତ ହୋଇଥିଲେ । ରାଜନୈତିକ ଜୀବନ ପୂର୍ଣ୍ଣଚନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ଭାଗିରଥୀ ଦାସ ଜଣେ ଓଡ଼ିଶୀ ନୃତ୍ୟ ରୂପକାର । ୬୦ ବର୍ଷ ଧରି ସେ ଓଡ଼ିଶୀ ନର୍ତ୍ତକ/ନର୍ତ୍ତକୀମାନଙ୍କ ପାଇଁ ପୋଷାକ ତିଆରି କରିଆସୁଛନ୍ତି । କଟକ ସହରର ଚାନ୍ଦିନୀଚୌକ ଛକଠାରେ ତାଙ୍କର ଓଡ଼ିଶୀ ଟେଲର ନାମରେ ଏକ ଦରଜୀ ଦୋକାନ ରହିଛି । ୨୦୧୦ ମସିହାରେ ସେ ଗୁରୁ କେଳୁଚରଣ ମହାପାତ୍ର ସମ୍ମାନ ଲାଭ କରିଥିଲେ । ଭାଗିରଥୀ ପ୍ରଥମେ ସମ୍ବଲପୁରୀ ଶାଢ଼ୀକୁ କାଟି ସେଥିରେ ଓଡ଼ିଶୀ ପୋଷାକ ତିଆରି କରୁଥିଲେ । ଗୁରୁ କେଳୁଚରଣ ମହାପାତ୍ର ପରାମର୍ଶରେ ସେ ଧୋତି ଷ୍ଟାଇଲରେ ପୋଷାକ ତିଆରି କରିବା ଆରମ୍ଭ କରିଥିଲେ । ବର୍ତ୍ତମାନ ସେ ଗାର୍ଡ଼େନ ସିଲ୍କ, ପିଓର ସିଲ୍କ ଓ ର ସିଲ୍କ ଆଦି କପଡ଼ାରେ ସମ୍ବଲପୁରୀ କୁମ୍ଭ ଧଡ଼ିଦେଇ ଓଡ଼ିଶୀ ପୋଷାକ ତିଆରି କରୁଛନ୍ତି । ବ୍ୟକ୍ତିଗତ ଜୀବନୀ ଭାଗିରଥୀ ଦାସ ପ୍ରାରମ୍ଭରେ ଜଣେ ସାଧାରଣ ଦରଜୀ ଭାବରେ ବିଭିନ୍ନ ପୋଷାକପତ୍ର ତିଆରି କରୁଥିଲେ । ପରେ କଟକର ଖପୁରିଆଠାରେ ଥିବା ପଷମ ବସ୍ତ୍ର କାରଖାନାକୁ ଯାଇ ସେଠାରେ ପଷମ ବସ୍ତ୍ର ତିଆରି କାମ କରିଥିଲେ । ୬୦ ବର୍ଷ ତଳେ ଓଡ଼ିଶୀ ନର୍ତ୍ତକୀ ଓ ନୃତ୍ୟଗୁରୁ କୁମକୁମ ମହାନ୍ତି ତାଙ୍କୁ ଓଡ଼ିଶୀ ନୃତ୍ୟପାଇଁ ପୋଷାକ ତିଆରି କରିବାକୁ ପ୍ରବର୍ତ୍ତାଇ ଥିଲେ । ସେବେଠାରୁ ସେ ଓଡ଼ିଶୀ ପୋଷାକ ତିଆରି ଆରମ୍ଭ କରିଥିଲେ ଓ ତାହା ତାଙ୍କର ପରିଚୟ ହୋଇଯାଇଥିଲା । ତାଙ୍କର ପୋଷାକ ପୃଥିବୀର ଅନେକ ଦେଶକୁ ରପ୍ତାନୀ ହୋଇଥାଏ । ଏହି କାମରେ ତାଙ୍କ ପତ୍ନୀ ଲଳିତା ଓ ସମସ୍ତ ପରିବାର ସାହାଯ୍ୟ କରନ୍ତି ।
ପ୍ରତିଦିନ ଜଗନ୍ନାଥଙ୍କ ସ୍ନାନ ନୀତି ହେଉଥିବା ବେଳେ କିଛି ଅଘଟଣ ଘାଟିଲେ ବା ବିଶେଷ ନୀତି ହେଲେ ମହାସ୍ନାନ ହୁଏ । ଜଗନ୍ନାଥଙ୍କ ଏହି ସ୍ନାନ ୬ ପ୍ରକାର । ଯଥା - ମହାସ୍ନାନ, ଛୁଆଁ ମହାସ୍ନାନ, ପର୍ବତିଆ ମହାସ୍ନାନ, ପାହାଡ ଉଠା ମହାସ୍ନାନ, ବଡ଼ ମହାସ୍ନାନ, ଯାତ୍ରାଙ୍ଗୀ ମହାସ୍ନାନ । ମହାସ୍ନାନ -ଏହା ଏକ ବିଶେଷ ସ୍ନାନ ବିଧି । ଲୋକମୁଖରେ ଏହାକୁ ମା ସ୍ନାନ, ମାଘ ସ୍ନାନ ଭାବରେ କୁହାଯାଏ । ଛୁଆଁ ମହାସ୍ନାନ - ସାହାଣମେଳା ଓ ଅନ୍ୟ ସମୟରେ ପାଳିଆ ପୁଷ୍ପାଳକ ପୂଜାପଣ୍ଡାଙ୍କ ବ୍ୟତୀତ ଅନ୍ୟ କେହି ଠାକୁରଙ୍କୁ ଛୁଇଁ ଦେଲେ ଏହି ମହାସ୍ନାନ କରାଯାଏ ସେଥିପାଇଁ ଏହାକୁ ଛୁଆଁ ମହାସ୍ନାନ କୁହାଯାଏ । ପର୍ବତିଆ ମହାସ୍ନାନ - ମନ୍ଦିର ପରିସର ମଧ୍ୟରୁ ଶବ ବାହାରିଲେ ଓ ମନ୍ଦିର ଭିତରେ କୁକୁର ପଶିଲେ ମହା ପ୍ରଭୁଙ୍କ ଏହି ମହା ସ୍ନାନ ହୁଏ । ଏଥିରେ ସମ୍ପୂର୍ଣ୍ଣ ମନ୍ଦିର ଶୋଧ କରାଯାଏ ଓ ଠାକୁରଙ୍କ ବସ୍ତ୍ର ବଦଳାଇବା ସହ ଆଉଥରେ ବେସ କରାଯାଏ । ପାହାଡ ଉଠା ମହାସ୍ନାନ - ପୂଜା ଠା ହେବା ପରେ ବା ବସିଥିବା ବେଳେ ଚକାତଳୁ  (ରତ୍ନ ସିଂହାସନ ମହା ପ୍ରଭୁଙ୍କ ଆସ୍ଥାନ ଚକା) ଜୟବିଜୟ ଦ୍ୱାର ପର୍ଯ୍ୟନ୍ତ ଅଞ୍ଚଳରେ ପାନଛେପ, ମଇଳା , ପରିସ୍ରା ଆଦି ପଡିଥିବା ଜଣାଗଲେ ଏହି ମହାସ୍ନାନ କରାଯାଏ  । ସେଥିରେ ମଧ୍ୟ ବଡ଼ ଦେଉଳ ଶୋଧ କରାଯାଏ । ଠାକୁରଙ୍କ ନୀତି ବନ୍ଦ ରୁହେ ଓ ମହା ସ୍ନାନ ପରେ ପୁଣି ନୀତି ହୁଏ । ବଡ଼ ମହାସ୍ନାନ - ଭିତର ପୋଖରିଆରୁ ଜଳବିଜୟ ଦ୍ୱାର ମଧ୍ୟରେ ଝାଡା, ପରିସ୍ରା, ରକ୍ତବାନ୍ତି,ଛେପଖଙ୍କାର ଆଦି ପଡିଥିଲେ ଏହି ମହାସ୍ନାନ କରାଯାଏ । ଯାତ୍ରାଙ୍ଗୀ ମହାସ୍ନାନ -ଯାତ୍ରା ଦିନ ମାନଙ୍କରେ ହେଉଥିବା ଏକ ଅତିରିକ୍ତ ଶୁଦ୍ଧି ବା ସ୍ନାନନୀତି ।ବିଭିନ୍ନ ଯାତ୍ରାରେ ଏହା ହେଉଥିବା ବେଳେ ରଥଯାତ୍ରାରେ ଯାଇ ମହାପ୍ରଭୁ ଯଜ୍ଞଦେବୀରେ ବିଜେ କରିବା ପରେ ଓ ବାହୁଡାଯାତ୍ରାରେ ଫେରି ରତ୍ନବେବୀରେ ବିଜେ କରିବା ପରେ ଏହି ଯାତ୍ରାଙ୍ଗୀ ମହାସ୍ନାନ କରାଯାଏ ।
ପ୍ରହଲ୍ଲାଦ ମଲ୍ଲିକ  (୧୪ ଅକ୍ଟୋବର ୧୯୨୯ - ୧୫ ମାର୍ଚ୍ଚ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ଦଳ, ଉତ୍କଳ କଂଗ୍ରେସ ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପ୍ରହଲ୍ଲାଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର କାର୍ଯ୍ୟ କରିଥିଲେ ଏବଂ ଜଣେ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୭୧, ୧୯୭୪ ଓ ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଯଥାକ୍ରମେ ୨ୟ, ୩ୟ, ୫ମ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବିଧାୟିକା ସିପ୍ରା ମଲ୍ଲିକ ଓ ଓଡ଼ିଆ ଲେଖିକା ସୁପ୍ରିୟା ମଲ୍ଲିକ ଉଭୟ ତାଙ୍କ ଝିଅ । ପରିବାର ଓ ଶିକ୍ଷା ପ୍ରହଲ୍ଲାଦ ମଲ୍ଲିକ ୧୯୨୯ ମସିହାର ଅକ୍ଟୋବର ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରାଣକୃଷ୍ଣ ମଲ୍ଲିକ ଓ ପତ୍ନୀଙ୍କ ନାମ ଜେମାମଣି ଦେବୀ । ପ୍ରହଲ୍ଲାଦଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ପ୍ରହଲ୍ଲାଦ ମଲ୍ଲିକ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଉତ୍କଳ କଂଗ୍ରେସ ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର କାର୍ଯ୍ୟ କରିଥିଲେ । ମୃତ୍ୟୁ ପ୍ରହଲ୍ଲାଦ ୧୯୯୦ ମସିହାର ମାର୍ଚ୍ଚ ମାସ ୧୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା ।
କୁଙ୍କୁମୀ ବାଈ ଜଣେ ପ୍ରାଚୀନ ଓଡ଼ିଆ କବି ଥିଲେ । ତାଙ୍କର ମାତ୍ର ଦୁଇଗୋଟି କବିତା ମିଳିଅଛି । ସେ କବିତାଗୁଡ଼ିକ ଅଦ୍ୟାବଧି ଅପ୍ରକାଶିତ ।
ଡାର୍କ ୱେବ ହେଉଛି ୱାର୍ଲଡ଼ ୱାଇଡ଼ ୱେବର ଏପରି ଏକ ଅଂଶ ଯାହା ଡାର୍କ ନେଟରେ ପରିଚାଳିତ ହୋଇଥାଏ । ଡାର୍କ ୱେବରେ ଥିବା ତଥ୍ୟକୁ ହାସିଲ କରିବା ପାଇଁ କିଛି ବିଶେଷ ସଫ୍ଟୱେର ଏବଂ ପ୍ରଣାଳୀ ଆବଶ୍ୟକ । ଡାର୍କ ୱେବ ଡିପ ୱେବର ଏକ ଛୋଟ ଅଂଶ ପ୍ରସ୍ତୁତ କରିଥାଏ । ଡ଼ିପ ୱେବ ଇଣ୍ଟରନେଟର ଏପରି ଏକ ଅଂଶ ଯାହା କି ସନ୍ଧାନୀ ସଫ୍ଟୱେୟାରଦ୍ୱାରା ଈଂଡେ଼କ୍ସ ହୋଇ ନଥାଏ । ଡାର୍କ ୱେବ ଏବଂ ଡ଼ିପ ୱେବ ଏକା ପ୍ରକାରର ଲାଗୁ ଥିଲେ ମଧ୍ୟ ସେମାନଙ୍କୁ ସମାନ ବୋଲି ଭାବିନେବା ଠିକ ନୁହେଁ । ଡାର୍କ ୱେବକୁ ଧାରଣ କରୁଥିବା ଡାର୍କ ନେଟ କେତେକ ପୀୟର ଟୁ ପୀୟର ନେଟୱର୍କ ଏବଂ ଟୋର, ଆଇ ଟୁ ପି ଭଳି ନେଟୱର୍କକୁ ନେଇ ପ୍ରସ୍ତୁତ ହୋଇ ଥାଏ । ଏନକ୍ରିପ୍ସନ ନଥିବାରୁ ଡାର୍କ ନେଟକୁ ବ୍ୟବହାର କରୁଥିବା ବ୍ୟକ୍ତିମାନେ, ସାଧାରଣ ୱେବକୁ କ୍ଲିୟରନେଟ ବୋଲି ମଧ୍ୟ କହିଥାନ୍ତି ।
ଇଣ୍ଟ୍ରାଭେନସ ସୋଡ଼ିଅମ ବାଇକାର୍ବୋନେଟ  (ଇଂରାଜୀ ଭାଷାରେ , ଅନ୍ୟ ନାମ ସୋଡ଼ିଅମ ହାଇଡ୍ରୋଜେନ କାର୍ବୋନେଟ/ ) ଏକ ଔଷଧ ଯାହା ବଶେଷତଃ ସାଂଘାତିକ ମେଟାବୋଲିକ ଏସିଡୋସିସ   ରୋଗରେ ବ୍ୟବ‌ହାର କରାଯାଏ  । ତରଳ ଝାଡ଼ା, ବାନ୍ତି   ବା ରେନାଲ ଟ୍ୟୁବୁଲାର ଏସିଡୋସିସ   ଇତ୍ୟାଦି ରୋଗ ଯୋଗୁ ରକ୍ତର ପିଏଚ   ୭.୧ରୁ କମ ଥିଲେ ଏହି ଔଷଧ ଦିଆଯାଏ । ଅଧିକ ରକ୍ତ ପୋଟାସିଅମ  , ଟ୍ରାଇସାକ୍ଲିକ ଆଣ୍ଟିଡିପ୍ରେସାଣ୍ଟ ଓଭରଡୋଜ   ଓ କୋକେନ ଟକ୍ସିସିଟି   ଭଳି ଅନ୍ୟ କେତେକ ବିଷକ୍ରିୟାରେ   ଏହା ଦିଆଯାଇପାରେ । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଅଳ୍ପ ରକ୍ତ ପଟାସିଅମ  , ଅଧିକ ରକ୍ତ ସୋଡ଼ିଅମ   ଓ ଇଡିମା   ହୋଇପାରେ । ଅଳ୍ପ ରକ୍ତ କ୍ୟାଲସିଅମ   ଥିଲେ ଏହା ଦିଆଯାଏନାହିଁ । ଏହା ଆଲକାଲିନାଇଜିଙ୍ଗ ଏଜେଣ୍ଟ   ଔଷଧ ପରିବାରର ଏକ ସଦସ୍ୟ । ଏହା ରକ୍ତ ବାଇକାର୍ବୋନେଟ   ବୃଦ୍ଧି କରିବାଦ୍ୱାରା ଅଧିକ ହାଇଡ୍ରୋଜେନ ଆୟନମାନଙ୍କୁ   ବଫର   କରି ରକ୍ତ ପିଏଚ   ବୃଦ୍ଧି କରିବାରେ ସାହାଯ୍ୟ କରେ । ବେପାର ନିମନ୍ତେ ସୋଡ଼ିଅମ ବାଇକାର୍ବୋନେଟ ପ୍ରସ୍ତୁତି ସନ ୧୭୯୧ରୁ ୧୮୨୩ ମଧ୍ୟରେ ଆରମ୍ଭ ହେଲା । ଶିରାଭ୍ୟନ୍ତର ଚିକିତ୍ସା ବ୍ୟବ‌ହାର ସନ ୧୯୫୦ରୁ ଆରମ୍ଭ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୮.୪%ସଲ୍ୟୁସନର ୧୦ମ:ଲି: ବୋତଲର ମୂଲ୍ୟ ୦.୦୯ରୁ ୨.୫୮ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ୧୧.୧୦ ପାଉଣ୍ଡ ।
ଗାୟତ୍ରୀ ମିଶ୍ର ଜଣେ ଭାରତୀୟ ଓଡ଼ିଆ-ଭାଷୀ ଲେଖିକା । ତାଙ୍କର ରଚନାଗୁଡ଼ିକ ମୁଖ୍ୟତଃ ଶିଶୁ ସାହିତ୍ୟଭିତ୍ତିକ । ତାଙ୍କ ରଚିତ ଓଡ଼ିଆ ଶିଶୁ ସାହିତ୍ୟ ପୁସ୍ତକ  "ଏମିତି ଥିଲେ ଆମ ବାପୁଜୀ"  ପାଇଁ ଓଡ଼ିଶା ସରକାର ତାଙ୍କୁ ୧୯୮୫ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ କରିଥିଲେ ।
ଶକୁନ୍ତଳା ପଣ୍ଡା (୧୦ ନଭେମ୍ବର ୧୯୩୯-୧୪ ଜାନୁଆରୀ, ୨୦୧୭) ଜଣେ ଓଡ଼ିଆ ସାହିତ୍ୟିକ ଓ ସମ୍ପାଦିକା ଥିଲେ  । ମାସିକ ପତ୍ରିକା ସୁଚରିତାକୁ ସେ ୨୭ବର୍ଷ ଧରି ସମ୍ପାଦନା କରିଆସୁଥିଲେ । ଜୀବନୀ ଶକୁନ୍ତଳା, ୧୯୩୯ ମସିହାରେ ଜନ୍ମଗ୍ରହଣ କରିଥିଲେ । ସେ ହରିହର ପଣ୍ଡାଙ୍କୁ ବିବାହ କରିଥିଲେ । ପୁତ୍ର ସଞ୍ଜୟ ଜଣେ ଭାରତୀୟ ବୈଦେଶିକ ସେବା ଅଧିକାରୀ ଓ କନ୍ୟା ସୁସ୍ମିତା ବାଗ୍‌ଚୀ ଜଣେ ଲେଖିକା ଅଟନ୍ତି । ଜାମାତା ସୁବ୍ରତ ବାଗ୍‌ଚୀ ଆଇ.ଟି କମ୍ପାନୀ  "ମାଇଣ୍ଡ ଟ୍ରି କଂସଲଟିଂ" ର ପ୍ରତିଷ୍ଠାତା ତଥା ଓଡ଼ିଶାର  "ସ୍କିଲ ଡେଭେଲପମେଣ୍ଟ ଅଥରିଟି" ର ଅଧ୍ୟକ୍ଷ ଭାବରେ କାର୍ଯ୍ୟରତ । ସୁଚରିତା ପତ୍ରିକା ୧୯୭୫ ମସିହାରେ ପ୍ରଥମେ ପ୍ରକାଶିତ ହୋଇଥିଲା ଓ ସେବେଠାରୁ ୨୦୦୨ ମସିହା ପର୍ଯ୍ୟନ୍ତ ସେ ଏହି ପତ୍ରିକା ସମ୍ପାଦନା କରି ଆସୁଥିଲେ । ଏହା ବ୍ୟତିତ ସେ କେନ୍ଦ୍ର ସାହିତ୍ୟ ଏକାଡେମୀ ଏବଂ ନେସନାଲ ବୁକ ଟ୍ରଷ୍ଟର ଆଡ଼ଭାଇଜରି କମିଟିର ସଦସ୍ୟ, ଓଡ଼ିଆ କଥାଚିତ୍ର ସେନସର ବୋର୍ଡ଼ର ସଦସ୍ୟ ଭାବରେ ମଧ୍ୟ କାର୍ଯ୍ୟ କରିଥିଲେ ।
ଟିଭୋଜାନିବ,  (ଇଂରାଜୀ ଭାଷାରେ ), ଫୋଟିଭଡା ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ବୃକ୍‌କୀୟ ଜୀବକୋଷ କର୍କଟ  (ଆରସିସି) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଆଗେଇ ଯାଇଥିବା ରୋଗ ପାଇଁ ବ୍ୟବହୃତ ହୁଏ ଯାହା ଅନ୍ୟ ଚିକିତ୍ସାରେ ବିଫଳ ହୋଇଛି । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାଣ, ଉଚ୍ଚ ରକ୍ତଚାପ, ତରଳ ଝାଡ଼ା, ଅଇ, ସ୍ୱରରେ ପରିବର୍ତ୍ତନ, କମ୍ ଥାଇରଏଡ ହରମୋନ, କାଶ ଏବଂ ପାଟି ପ୍ରଦାହ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ସୋଡିୟମ୍, ହୃଦଘାତ, ରକ୍ତ ଜମାଟ ବାନ୍ଧିବା, ରକ୍ତସ୍ରାବ ଏବଂ ଲାଇପେଜ ବୃଦ୍ଧି ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଭିଇଜିଏଫ   ରିସେପ୍ଟର ଇନହିବିଟର, ଯାହା ନୂତନ ରକ୍ତନଳୀ ଗଠନକୁ ଅବରୋଧ କରିଥାଏ । ୨୦୧୭ ମସିହାରେ ୟୁରୋପରେ ଏବଂ ୨୦୨୧ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଟିଭୋଜାନିବଙ୍କୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହାର ୪ ସପ୍ତାହରେ ଚିକିତ୍ସା ଖର୍ଚ୍ଚ ପ୍ରାୟ ୨୬,୦୦୦ ଡଲାର ହୁଏ ।
ମା  ରାମଚଣ୍ଡୀ ଖୋର୍ଦ୍ଧାଠାରୁ ୨୦ କିମି ଦୂର ଗଡମାଣତୀର ଗ୍ରାମ‌ । ଏଠାରେ ଗୋଟେ କିମି ଦୂର ଏକ ଛୋଟ ପାହାଡ ଉପରେ ପ୍ରାୟ ୬୦ ଫୁଟ ଉଚ୍ଚତା ବିଶିଷ୍ଟ କଳା ମୁଗୁନି ଶିଳା ମା ରାମଚଣ୍ଡୀ ପ୍ରତୀକ ରୂପେ ପୂଜା ପାଉଛି । ଏହି ଶିଳାଟି ହଜାରହଜାର ବର୍ଷ ହେବ ସାମନା ପଟକୁ ଢଳି ରହିଛି । କିମ୍ବଦନ୍ତୀ କହେ ୧୬ଶହ ବର୍ଷ ପୂର୍ବେ ମା ପ୍ରଥମେ କନ୍ଧ ସମ୍ପ୍ରଦାୟଦ୍ୱାରା ପୂଜା ପାଉଥିଲେ । ଏବେ ବ୍ରାହ୍ମଣ ପୂଜକ ସହିତ କନ୍ଧଜାନୀ ବଂଶାନୁକ୍ରମିକ ଭାବେ ପୂଜା କରିଆସୁଛନ୍ତି । ଗଡମାଣତୀରର ରାମଚଣ୍ଡୀ,ରଣପୁରର ମଣୀନାଗ,ଓ ଖିଲାମୁଣ୍ଡା,ଲୋଧାଚୁଆଦହିଖାଇ ଓ ଭୁଷଣ୍ଡପୁର ତାରାଦେବୀ ପୀଠରେ କନ୍ଧଜାନୀଙ୍କ ପୂଜା ବହୁ କାଳରୁ ରହିଆସିଛି । ତଳୁ ୭୨ଟି ପାହାଚ ଉଠିଲାପରେ ପଡେ ମାଙ୍କ ଶିଳା । ମା ପିନ୍ଧିଛନ୍ତି କଳାମେଘି ଶାଢ଼ୀ,ଦୁଇ ପଟେ ଦୁଇଟି ସିଂହ ମୁର୍ତ୍ତି । ମାଙ୍କ ପାଖରେ ରହିଛି ତେନ୍ତୁଳି ଗଛ । ପ୍ରବାଦ ଅଛି ତେନ୍ତୁଳି ଗଛ ବଢ଼ିବା ସହ ମାଙ୍କ ଶିଳା ପଥରର ଲମ୍ବ ବୃଦ୍ଧି ପାଉଥିଲା । ପୂଜା ସମୟରେ ଅସୁବିଧା ହେବାରୁ ଜାନୀଙ୍କ ପ୍ରାର୍ଥନା ଯୋଗୁ ଶିଳା ଓ ତେନ୍ତୁଳି ଗଛ ଉଚତା ନ ବଢ଼ି ସୀମିତ ରହିଲା । ଏଠାରେ ଭୋଗ ମଣ୍ଡପ,ଦୋଳ ମଣ୍ଡପ,ଯଜ୍ଞ ମଣ୍ଡପ,ବୈଠକଖାନା ଓ ବାଘ ବଳଦ ସ୍ମୃତି ମନ୍ଦିର ରହିଛି । ବାଘ ବଳଦ ସ୍ମୃତି ମନ୍ଦିରର କିମ୍ବଦନ୍ତୀ କହେ ଥରେ ସେବକ କନ୍ଧଜାନୀଙ୍କ ଗୋଟିଏ ବଳଦକୁ ବାଘ ଖାଇ ଦେବାରୁ ବିଲ ଚାଷକରିବା ବନ୍ଦ ହୋଇଗଲା । ମା ରାମଚଣ୍ଡୀଙ୍କୁ ପାର୍ଥନା ଜଣାଇଲା । ମାଙ୍କ ଆଦେଶ ଅନୁସାରେ ପରଦିନ ସକାଳେ ସେବକ ତାର ଗୋଟେ ବଳଦକୁ ନେଇ ସେଠାରେ ଥିବା ବାଘ ସହ ଲଙ୍ଗଳ ଓ ଜୁଆଳିରେ ଯୋଚି ଚାଷ କରିଥିଲା । ସେଥିପାଇଁ ବାଘ ବଳଦ ସ୍ମୃତି ମନ୍ଦିରରେ ବାମ ପଟେ ବଳଦ ଓ ଡାହାଣ ପଟେ ବାଘ ଜୁଆଳିରେ ଯୋଚାହେବାର ଦୃଶ୍ୟ ରହିଛି । ମାଙ୍କ ଶିଳାପଥରରେ ବାମ ପଟ ତଳକୁ ଏକ କୋରଡ ବା ଗୁମ୍ଫା ଅଛି ତାକୁ ବାଘ ଗୁମ୍ଫାବୋଲି କୁହାଯାଏ । ରାଜ୍ୟସରକାର ୧୯୯୬ ମସିହାରୁ ଏହାକୁ ପର୍ଯ୍ୟଟନ ସ୍ଥଳୀ ଭାବେ ଗ୍ରହଣ କରିଛନ୍ତି ।
ଶଙ୍କର ପ୍ରସାଦ ତ୍ରିପାଠୀ, ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ସାହିତ୍ୟିକ । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖନ୍ତି । ସାହିତ୍ୟର ବିଭିନ୍ନ ବିଭାଗ, ଯଥା ନାଟକ, ଏକାଙ୍କିକା, ଉପନ୍ୟାସ ଆଦିରେ ତାଙ୍କର ପ୍ରବେଶ ରହିଥିଲେ ମଧ୍ୟ, ଜଣେ ନାଟ୍ୟକାର ଭାବରେ ସେ ବିଶେଷ ଭାବରେ ପରିଚିତ । ଶଙ୍କର ପ୍ରସାଦ ୧୯୬୧ମସିହାରେ ପୁରୀ ଜିଲ୍ଲାର ଶ୍ରୀରାମଚନ୍ଦ୍ରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଦୀନବନ୍ଧୁ ତ୍ରିପାଠୀ ଓ ମାତାଙ୍କ ନାମ ସାରଦା । ସେ ଓଡ଼ିଆରେ ସ୍ନାତକୋତ୍ତର ଲାଭ କରିଛନ୍ତି । ବିଭିନ୍ନ ଟେଲିଭିଜନ ଚ୍ୟାନେଲରେ ସେ କାର୍ଯ୍ୟ କରିଛନ୍ତି । ସାହିତ୍ୟ ସର୍ଜନା ଏଯାବତ ଶଙ୍କର ପ୍ରସାଦଙ୍କର ୨୭ଟି ଓଡ଼ିଆ ନାଟକ, ୪ଟି ହିନ୍ଦୀ ନାଟକ, ୨ଟି ଇଂରାଜୀ ନାଟକ ପ୍ରକାଶ ପାଇଛି । ଏତଦ ଭିନ୍ନ ତାଙ୍କର ୧୪ଟି ଏକାଙ୍କିକା, ୯ଟି ଉପନ୍ୟାସ ମଧ୍ୟ ପ୍ରକାଶ ପାଇଛି ।
ଅନନ୍ତ ପୁରୁଷୋତ୍ତମ ମରାଠେ  ମରାଠୀ:              ; ୧୯୨୯ ୨୦୦୦  ଜଣେ ଭାରତୀୟ ଅଭିନେତା ଥିଲେ, ଯିଏକି ୧୯୪୪ ମସିହାରେ ମରାଠୀ କଥାଚିତ୍ର ରାମଶାସ୍ତ୍ରୀ ଓ ହିନ୍ଦୀ କଥାଚିତ୍ର ଶହୀଦରେ ଶିବରାମ ରାଏଗୁରୁ ଚରିତ୍ରରେ ଅଭିନୟ ପାଇଁ ଜଣାଶୁଣା ଥିଲେ ।
ନାମେରି ଜାତୀୟ ପାର୍କ ଭାରତୀୟ ରାଜ୍ୟ ଆସାମର ସୋନିତପୁର ଜିଲ୍ଲାରେ ପୂର୍ବ ହିମାଲୟ ପର୍ବତର ପଦ ଦେଶରେ ଥିବା ଏକ ଜାତୀୟ ପାର୍କ । ଏହା ସୋନ୍ତପୁରଠାରୁ ପ୍ରାୟ 35 କିଲୋମିଟର ଦୁରବର୍ତୀ । ନିକଟସ୍ଥ ଗ୍ରାମ ଚାରିଦୁଆର ଠାରୁଏହା 9 କିଲୋମିଟର ଦୂରରେ ରହିଛି । ମାନେରୀର ଉତ୍ତରରେ ଅରୁଣାଚଳ ପ୍ରଦେଶର ପାଖୁଇ ବନ୍ୟପ୍ରାଣୀ ଅଭୟାରଣ୍ୟ ରହିଛି ।ଉଭୟ ମିଶି ପ୍ରାୟ 1000 ବର୍ଗ କିଲୋମିଟର ସ୍ଥାନରେ ରହିଛି । ଏହା ମଧ୍ୟରୁ ନାମେରିର ଅଞ୍ଚଳ 200 ବର୍ଗକିଲୋମିଟର । ବ୍ୟୁପତ୍ତି 1978 ଅକ୍ଟୋବର 17 ତାରିଖରେ ଏହା ଜଙ୍ଗଲ ରିଜର୍ଭ ଭାବରେ ସ୍ୱୀକୃତି ପାଇଥିଲା । ଏହା 1985 ମସିହାରେ ନାମେରି ଅଭୟାରଣ୍ୟ ଭାବରେ 137 ବର୍ଗ କିଲୋମିଟର ସ୍ଥାନକୁ ନେଇ ହେଇଥିଲା । ସେତେବେଲୀଠାରୁ ବହୁ ସଂଖ୍ୟାରେ ବୃକ୍ଷ କଟା ଯାଉଥିଲା । ଏହା ପରେ 1998 ମସିହାରେ ଏହା ସହ ଆହୁରି 75 ବର୍ଗ କିଲୋମିଟର ଅଞ୍ଚଳ ଯୋଡ଼ା ହେଇ ତାହାକୁ ଜାତୀୟ ପାର୍କ ଭାବେ ଗ୍ରହଣ କରାଗଲା । ଏହା ମଧ୍ୟ ଦେଇ ପ୍ରସିଦ୍ଧ ଜିଆ ଭୋରୋଲି ନଦୀ ଯାଇଛି । ଏହି ନଦୀ ଅଞ୍ଚଳରେ ଇବିସ୍ୱିଲ୍ଲ ନାମକ ସୁନ୍ଦର ପକ୍ଷୀ ଦେଖାଯାନ୍ତି । ବୃକ୍ଷ ରାଜି ଏଠାରେ ଜଙ୍ଗଲ ଅରଧ ସବୁଜ । ମୃତ୍ତିକା ଆର୍ଦ୍ର ରହିଥାଏ । ଏଠାରେ ଘଞ୍ଚ ଅରଣ୍ୟରେ ବାଉଁଶ ଜାତୀୟ ବୃକ୍ଷୀ ବେଶୀ ପରାୟମାନରେ ହୁଏ । ଏହା ବ୍ଯତୀତ ଅନନ୍ୟ ବୃକ୍ଷ ମଧ୍ୟ ରହିଥାଏ । . ପଶୁପକ୍ଷୀ ଏଠାରେ ବହୁ ସଂଖ୍ୟାରେ ହାତୀ ରହିଥାନ୍ତି । ଏହା ବ୍ଯତୀତ ବାଘ , ଚିତାବାଘ , ସଂବର , ଗୌର ଭାଲୁ , ହିମାଳୟନ ଭାଲୁ ଆଦି ରହନ୍ତି । 300ରୁ ବେସୀ ପ୍ରଜାତିର ପକ୍ଷୀ ଏଠାରେ ଦେଖାଯାଇଥାନ୍ତି । . ପର୍ଯ୍ୟଟକ ଆକର୍ଷଣ ନଦୀ ଭ୍ରମଣ : ପାର୍କରେ ବହୁ ସଂଖ୍ୟାରେ ନଦୀ ପ୍ରବାହିତ ହୁଏ । ଏହି ନଦୀ ମାନଙ୍କରେ ଗୋଲ୍ଡେନ ମଶର ନାମକ ମାଛ 3ରୁ 9 ଫୁଟ ଯାଏ ଲମ୍ବ ହେଇଥାନ୍ତି । ତାହା ଧରିବାକୁ ଅନେକ ପର୍ଯ୍ୟଟକ ଆସନ୍ତି ଓ ନଉକାରେ ମାଛ ଧରନ୍ତି । ନାମରି ନଦୀ ସୁନାବ୍ୟା ହେଇଥିବାରୁ ନୌ ଚାଳନା ପାଇଁ ଉପଯୁକ୍ତ । ଟ୍ରେକିଙ୍ଗ - ଅରଣ୍ୟ ମଧ୍ୟରେ ଟ୍ରେକିଙ୍ଗ ପାଇଁ ମଧ୍ୟ ଉପଯୁକ୍ତ ସ୍ଥଳ ରହିଛି ।
ସୁମିତା ଘୋଷ, ଜଣେ ଭାରତୀୟ ଉଦ୍ୟୋଗୀ ଯିଏକି ରଙ୍ଗସୂତ୍ର ସାମୂହିକ ସଂସ୍ଥା ଆରମ୍ଭ କରିଥିଲେ ଏବଂ ଭାରତର ରାଷ୍ଟ୍ରପତିଙ୍କଠାରୁ ନାରୀ ଶକ୍ତି ପୁରସ୍କାର ଗ୍ରହଣ କରିଥିଲେ । ଜୀବନୀ ଘୋଷ କଲିକତାରେ ଜନ୍ମଗ୍ରହଣ କରିଥିଲେ । ସେ ଅର୍ଥନୀତିରେ ମାଷ୍ଟର ଡିଗ୍ରୀ ହାସଲ କରିବା ପୂର୍ବରୁ ମୁମ୍ବାଇରେ ସ୍ନାତକ ହାସଲ କରିଥିଲେ । ସେ ସଞ୍ଜୟ ଘୋଷଙ୍କୁ ବିବାହ କରିଥିଲେ ଏବଂ ସେମାନେ ଗ୍ରାମୀଣ ସମ୍ପ୍ରଦାୟ ସହିତ ମିଶି ରାଜସ୍ଥାନରେ ସ୍ୱାସ୍ଥ୍ୟ ଶିକ୍ଷାରେ ଉନ୍ନତି ଆଣିବାକୁ ଚେଷ୍ଟା କରିଥିଲେ । ଆସାମରେ ୟୁନାଇଟେଡ୍ ଲିବରେସନ୍ ଫ୍ରଣ୍ଟଦ୍ୱାରା ତାଙ୍କ ସ୍ୱାମୀ ଅପହରଣ ହେବାପରେ ଆଉ ଫେରି ନଥିଲେ । ବହୁ ବର୍ଷ ଧରି ସେ ଭାରତର ଗ୍ରାମାଞ୍ଚଳରେ କାର୍ଯ୍ୟ କରି ସେମାନଙ୍କ ସମାଜ ତଥା ଅର୍ଥନୀତିରେ ଉନ୍ନତି ଆଣିବାକୁ ଚେଷ୍ଟା କରିଥିଲେ । ୨୦୦୭ ମସିହାରେ ଘୋଷ ନିଷ୍ପତ୍ତି ନେଇଥିଲେ ଯେ ଗ୍ରାମୀଣ କାରିଗରଙ୍କୁ ଅଧିକ ବେତନ ପ୍ରାପ୍ତ କାର୍ଯ୍ୟ ଖୋଜିବା ପାଇଁ ସାହାଯ୍ୟ କରିବା । ସେ ଏକ ବ୍ୟବସାୟ ପ୍ରତିଷ୍ଠା କରିବା ଏବଂ ତାଙ୍କର ପ୍ରଥମ କାର୍ଯ୍ୟ ହେଉଛି କିଛି କାର୍ଯ୍ୟର ପୁଞ୍ଜି ପ୍ରତିଷ୍ଠା କରିବା । ଘୋଷ ନିଷ୍ପତ୍ତି ନେଇଛନ୍ତି ଯେ ସେ କାରିଗରମାନଙ୍କୁ ପୁଞ୍ଜି ବିନିଯୋଗ କରିବାକୁ ପ୍ରବର୍ତ୍ତାଇବେ ଏବଂ ଏହାର ପ୍ରତିବଦଳରେ ସେମାନେ ଏହି କମ୍ପାନୀରେ ଅଂଶୀଦାର ହେବେ । ତାଙ୍କର ନୂତନ ବ୍ୟବସାୟ ଥିଲା ରଙ୍ଗସୂତ୍ର ସାମୂହିକ ସଂସ୍ଥା । ୨୦୧୬ ମସିହାରେ ଅନ୍ତର୍ଜାତୀୟ ମହିଳା ଦିବସରେ ନାରୀ ଶକ୍ତି ପୁରସ୍କାର ଗ୍ରହଣ କରିବା ପାଇଁ ଘୋଷଙ୍କୁ ଚୟନ କରାଯାଇଥିଲା । ନୂଆଦିଲ୍ଲୀର ରାଷ୍ଟ୍ରପତି ଭବନରେ ରାଷ୍ଟ୍ରପତି ପ୍ରଣବ ମୁଖାର୍ଜୀ ଏହି ପୁରସ୍କାର ପ୍ରଦାନ କରିଥିଲେ । ସେହି ଦିନ ଅନ୍ୟ ଚଉଦ ଜଣ ମହିଳା ଏବଂ ସାତୋଟି ଅନୁଷ୍ଠାନକୁ ସମ୍ମାନିତ କରାଯାଇଥିଲା । ବର୍ତ୍ତମାନ ରଙ୍ଗସୂତ୍ର ବଟାନିକାଲ୍ ଥିମ୍ ସହିତ ଫିଟ୍ ହୋଇଥିବା ସ୍ଥାୟୀ ସାମଗ୍ରୀରୁ ନିର୍ମିତ କୁଶନ କଭର ଯୋଗାଉଛି । ସମ୍ମାନ ଘୋଷଙ୍କୁ ଅନୁଦାନ ଏବଂ ଫେଲୋସିପ୍ ମଧ୍ୟ ପ୍ରଦାନ କରାଯାଇଛି । ସେ ଫୁଲବ୍ରାଇଟ୍ ପ୍ରୋଗ୍ରାମ ଏବଂ ଆସପେନ୍ ଇନଷ୍ଟିଚ୍ୟୁଟରେ ଅଛନ୍ତି ।
ନିତ୍ୟା ମେହେରା , ଜଣେ ଭାରତୀୟ ଫିଲ୍ମ ନିର୍ଦ୍ଦେଶିକା ତଥା ଚିତ୍ରନାଟ୍ୟ ଲେଖିକା । ସେ ପ୍ରଥମେ ଟେଲିଭିଜନରେ ସହ - ନିର୍ଦ୍ଦେଶିକା ଭାବରେ କାର୍ଯ୍ୟ କଳା ପରେ ଫିଲ୍ମରେ ଉପନିର୍ଦ୍ଦେଶିକା ଭାବରେ ଆଙ୍ଗ ଲିଙ୍କ ଫିଲ୍ମ  " "  ଓ ମୀରା ନାୟାରଙ୍କ  " "  ,  " "  ଫିଲ୍ମରେ କାର୍ଯ୍ୟ କରିଥିଲେ । ତାଙ୍କର ପ୍ରଥମ ନିର୍ଦ୍ଦେଶିକା ଭାବରେ ଫିଲ୍ମ ଥିଲା  " ବାର ବାର ଦେଖୋ "  . ନିତ୍ୟାଙ୍କ ଜନ୍ମ ପଞ୍ଜାବର ଅମୃତସରଠାରେ ହେଇଥିଲା । ତାଙ୍କ ମାଁ ଜଣେ ଫେସନ ଡିଜାଇନର ଥିଲେ । ନିତ୍ୟା ଦେହେରାଡୁନଠାରେ ଶିକ୍ଷା ଲାଭ କରିଥିଲେ ।
ରକ୍ତ ଶର୍କରା ସ୍ତର, ଅନ୍ୟ ନାମ ଗ୍ଲାଇସେମିଆ, ରକ୍ତରେ ଗ୍ଲୁକୋଜର ପରିମାଣ ଦର୍ଶାଏ । ଖାଦ୍ୟ ଖାଇ ନଥିବା ଲୋକର ଶର୍କରା ସ୍ତର ଯେଉଁ ବ୍ୟକ୍ତି ଖାଇ ନାହାଁନ୍ତି, ସ୍ତର ସାଧାରଣତଃ ୩.୯ରୁ ୫.୬ମିମୋଲ/ଲି ଅଟେ ଯାହା  (୭୦ରୁ ୧୦୦) ମିଗ୍ରା/ଡେଲି  । ଦୁଇଟି ପୃଥକ ସମୟରେ ଉପବାସ ସ୍ତର ୭.୦ରୁ ଅଧିକ ମିମୋଲ/ଲି ବା  (୧୨୬/ଡେଲି) ଥିଲେ ମଧୁମେହ ସୂଚିତ କରେ  । ୩.୯ ମିମୋଲ/ଡେଲିରୁ ନିମ୍ନ ସ୍ତରଗୁଡିକ ହାଇପୋଗ୍ଲାଇସେମିଆ ଭାବରେ ଜଣାଶୁଣା, ଯଦିଓ ମଧୁମେହ ନଥିବା ଲୋକଙ୍କ କ୍ଷେତ୍ରରେ ୨.୮  (୫୦ ମିଗ୍ରା / ଡେଲି) ସ୍ତର ସ୍ୱାଭାବିକ ହୋଇପାରେ  ଖାଇବା ପରେ ୧୧.୧ ମିମୋଲ/ଲି  (୨୦୦ମିଗ୍ରା/ଡେଲି)ରୁ ଅଧିକ ହୋଇପାରେ, ଯଦିଓ ଦୁଇ ଘଣ୍ଟା ମଧ୍ୟରେ ୭.୮ମିମୋଲ/ଲି  (୧୪୦ମିଗ୍ରା/ଡେଲି)କୁ କମିଯାଏ  ଜୀବନର ପ୍ରଥମ କିଛି ଘଣ୍ଟା ମଧ୍ୟରେ ନବଜାତ ଶିଶୁମାନଙ୍କର ସ୍ତର ୧.୧ରୁ ୧.୪ମି ମୋଲ/ଲି  ୨୦ରୁ ୨୫ମିଗ୍ରା/ଡେଲି ହୋଇପାରେ । ରକ୍ତରେ ଶର୍କରା ସ୍ତର ମାପିବାର ବିଭିନ୍ନ ପଦ୍ଧତି ଅଛି ଯେପରିକି ଗ୍ଲୁକୋମିଟର ଏବଂ କ୍ରମାଗତ ଗ୍ଲୁକୋଜ ମନିଟର । ବିଗତ ୨ରୁ ୩ ମାସ ମଧ୍ୟରେ ହାରାହାରି ରକ୍ତ ଶର୍କରା ସ୍ତରକୁ ଏଚବିଏ୧ସି  ( 1 ) ପରୀକ୍ଷା କୁହାଯାଉଛି  । ଖରାପ ଗଚ୍ଛିତ ସ୍ଟ୍ରିପ, ଅତ୍ୟଧିକ ତାପମାତ୍ରା, ଅତ୍ୟଧିକ ଉଚ୍ଚତା, ଏବଂ ଭିଟାମିନ୍ ସି, ଡୋପାମାଇନ୍, ଏବଂ ପାରାସେଟାମୋଲ ଭଳି କିଛି ଔଷଧ ସେବନ କରିଥିଲେ ଭୁଲ୍ ମାପ ହୋଇପାରେ । ଚର୍ମରେ କିଛି ଚିନି ଉତ୍ପାଦ ଥିଲେ, କମ୍ ହେମାଟୋକ୍ରାଇଟ୍, ଉଚ୍ଚ ୟୁରିକ୍ ଏସିଡ୍ କିମ୍ବା କମ୍ ଅମ୍ଳଜାନ ସ୍ତର ସହିତ ମାପ ପଠନ ଭୁଲ୍ ହୋଇପାରେ । ଚର୍ମରେ ରକ୍ତ ସଞ୍ଚାଳନ କମ ଥିଲେ, ଉଚ୍ଚ ଟ୍ରାଇଗ୍ଲାଇସରାଇଡ୍ ସ୍ତର, କିମ୍ବା ଉଚ୍ଚ ରକ୍ତ ଅମ୍ଳଜାନ ସ୍ତର ଥିଲେ ପଠନ ଭୁଲ୍ ହୋଇପାରେ । ରକ୍ତ ଗ୍ଲୁକୋଜକୁ ଶରୀର ଦୃଢ଼ ଭାବରେ ନିୟନ୍ତ୍ରଣ କରିଥାଏ । ସ୍କେଲିଟାଲ ମାଂସପେଶୀ ଏବଂ ଯକୃତ କୋଷରେ ଗ୍ଲାଇକୋଜେନ ଆକାରରେ ଗ୍ଲୁକୋଜ ଗଚ୍ଛିତ ହୁଏ; ଉପବାସ କଲାବେଳେ ଏହି ଗ୍ଲାଇକୋଜେନ୍ ଷ୍ଟୋରଗୁଡିକରୁ ଗ୍ଲୁକୋଜ ଆସି ରକ୍ତରେ ମିଶି ଯିବାରୁ ଶର୍କରା ସ୍ତର ସ୍ଥିର ଭାବରେ ରକ୍ଷଣାବେକ୍ଷଣ କରାଯାଏ । ଶରୀରର ବିଭିନ୍ନ କାର୍ଯ୍ୟ ପାଇଁ ଗ୍ଲୁକୋଜ ଗୁରୁତ୍ୱପୂର୍ଣ ଅଟେ, ବିଶେଷତଃ ପରିଶ୍ରମ ନ କରୁଥିବା ଲୋକଙ୍କର ୬୦% ଶର୍କରା ମସ୍ତିଷ୍କ ବ୍ୟବ‌ହାର କରିଥାଏ । ଏହା ରକ୍ତ ମାଧ୍ୟମରେ ଅନ୍ତନଳୀ କିମ୍ବା ଯକୃତରୁ ଅନ୍ୟ ତନ୍ତୁମାନଙ୍କୁ ପରିବହନ କରାଯାଇଥାଏ । ଜୀବକୋଷର ଶର୍କରା ଗ୍ରହଣ ଅଗ୍ନାଶୟରୁ ଉତ୍ପନ୍ନ ହରମୋନ୍ ଇନସୁଲିନ‌ଦ୍ୱାରା ନିୟନ୍ତ୍ରିତ ହୋଇଥାଏ । ୭୦ କେଜି ଓଜନ  (୧୫୪ ପାଉଣ୍ଡ) ବିଶିଷ୍ଟ ଲୋକର ରକ୍ତରେ ପ୍ରାୟ ୪ ଗ୍ରାମ ଶର୍କରା ଉପସ୍ଥିତ ଥାଏ  ।
ଜ୍ଞାନମ ବାଲସୁଭ୍ରମଣ୍ୟନ ଜଣେ ଭାରତୀୟ ଅଭିନେତ୍ରୀ, ଯିଏକି ତାଙ୍କ ବମ୍ବେ ଜ୍ଞାନମ ଭାବରେ ଜଣାଶୁଣା । ସେ ତାମିଲ ମଞ୍ଚ, ଦୂରଦର୍ଶନ ଏବଂ କଥାଚିତ୍ର ଜଗତରେ ଅଭିନୟ କରନ୍ତି । ୧୯୮୯ ମସିହାରେ ସେ ମହାଲକ୍ଷ୍ମୀ ଲେଡିଜ୍ ଡ୍ରାମା ଗ୍ରୁପ୍ ଜରିଆରେ ଜଣେ ମଞ୍ଚ କଳାକାର ଭାବରେ ଅଭିନୟ କରିବା ଆରମ୍ଭ କରିଥିଲେ । ଅଭିନୟ ଜୀବନ ସେ ପ୍ରେମି, କୋଲାଙ୍ଗଲ ଏବଂ ଚିଦାମ୍ବରା ରାଗସିୟମ୍, ସାହାନା ଭଳି ଧାରାବାହିକ ସହିତ ୫୦ରୁ ଅଧିକ ତାମିଲ ଦୂରଦର୍ଶନ ଧାରାବାହିକରେ କାମ କରିଛନ୍ତି । ତାଙ୍କୁ ୨୦୦୫ ମସିହାରେ କଳାଇମାମଣି ଉପାଧିଦ୍ୱାରା ସମ୍ମାନିତ କରାଯାଇଥିଲା । ଅଭିନୀତ କଥାଚିତ୍ର ଅଭଭାଇ ଶାନମୁଗି  (୧୯୯୬) ଆହା ..!  (୧୯୯୭) ୟାଇ! ନି ରୋମ୍ବା ଆଜହାଗା ଇରୁକେ
ଟ୍ରାଇମେଥୋବେଞ୍ଜାମାଇଡ ହେଉଛି  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଟାଇଗାନ୍ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଅଇ ଏବଂ ବାନ୍ତି ଚିକିତ୍ସା ପାଇଁ ବ୍ୟବହୃତ ହୁଏ  । ଅସ୍ତ୍ରୋପଚାର ଏବଂ ଗ୍ୟାଷ୍ଟ୍ରୋଏଣ୍ଟେରାଇଟିସ୍ କାରଣରୁ ଏହା ହେଉଥିଲେ ମଧ୍ୟ ଦିଆଯାଏ । ଏହା ପାଟିରେ ଦିଆଯାଏ କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ନିଆଯାଏ । ଔଷଧର ପ୍ରଭାବ ୪୦ ମିନିଟ ମଧ୍ୟରେ ଆରମ୍ଭ ହୋଇ ୪ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ପଷ୍ଟ ଦୃଷ୍ଟିଶକ୍ତି, ନିଦ୍ରାଳୁ, ଏବଂ ମାଂସପେଶୀ କ୍ରାମ୍ପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ରେ ସିଣ୍ଡ୍ରୋମର ଚିନ୍ତା ହେତୁ ଭୂତାଣୁ ସଂକ୍ରମଣ ଥିବା ପିଲାମାନଙ୍କୁ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ଆଣ୍ଟିହିଷ୍ଟାମିନ୍ ଏବଂ କେମୋରିସେପ୍ଟର ଟ୍ରିଗର ଜୋନକୁ ଅବରୋଧ କରି କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ । ୧୯୭୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାଇମେଟୋବେଞ୍ଜାମାଇଡ୍ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦ ମାତ୍ରା ଔଷଧର ମୂଲ୍ୟ ୨୦୨୧ ସୁଦ୍ଧା ୨୦ ଡଲାରରୁ କମ୍ ଥିଲା ।
ସୀମା କେରମଣୀ  (ଉର୍ଦ୍ଦୁ: ; ଜନ୍ମ ୧୬ ଜାନୁଆରୀ ୧୯୫୧) ଜଣେ ପାକିସ୍ତାନୀ ନୃତ୍ୟଶିଳ୍ପୀ ତଥା ସମାଜସେବୀ ଅଟନ୍ତି  । ସେ ତେହେରିକ୍-ଇ-ନିସୱାନ୍ ସାଂସ୍କୃତିକ ଆକ୍ସନ ଗ୍ରୁପ  (ମହିଳା ଆନ୍ଦୋଳନ)ର ପ୍ରତିଷ୍ଠାତା ଅଟନ୍ତି  । ସେ ମଧ୍ୟ ଭରତନାଟ୍ୟମ ନୃତ୍ୟର ଜଣେ ପ୍ରଦର୍ଶକ ଅଟନ୍ତି । ସେ ପାକିସ୍ଥାନର କରାଚିରେ ଅବସ୍ଥିତ ଜଣେ ଜଣାଶୁଣା ଶାସ୍ତ୍ରୀୟ ନୃତ୍ୟଶିଳ୍ପୀ, କୋରିଓଗ୍ରାଫର, ନୃତ୍ୟ ଗୁରୁ, ଥିଏଟର ଅଭ୍ୟାସକାରୀ, ଅଭିନେତା, ନିର୍ଦ୍ଦେଶକ, ନିର୍ମାତା ଏବଂ ଟିଭି ଅଭିନେତା ଅଟନ୍ତି । ସେ ସଂସ୍କୃତି, ମହିଳା ଅଧିକାର, ଏବଂ ଶାନ୍ତି ପ୍ରସଙ୍ଗରେ ଓକିଲାତି କରିଥିଲେ । ୧୯୭୮ ପରଠାରୁ ପାକିସ୍ଥାନରେ ସଂସ୍କୃତି ଏବଂ ନାଟ୍ୟ ପ୍ରଦର୍ଶନରେ ତାଙ୍କର ଅଗ୍ରଗାମୀ ଅବଦାନ ଆନ୍ତର୍ଜାତୀୟ ସ୍ତରରେ ପ୍ରଶଂସା ଲାଭ କରିଛି । ପ୍ରାଥମିକ ଜୀବନ ଏବଂ ଶିକ୍ଷା କେରମଣୀ ୧୬ ଜାନୁଆରୀ ୧୯୫୧ରେ ରାୱଲପିଣ୍ଡିରେ ଏକ ଆର୍ମି ପରିବାରରେ ଜନ୍ମଗ୍ରହଣ କରିଥିଲେ । କେରମଣୀଙ୍କ ପିତା ପାକିସ୍ତାନୀ ସେନାର ଅବସରପ୍ରାପ୍ତ ବ୍ରିଗେଡିୟର ଏବଂ କରାଚି ବିଦ୍ୟୁତ ଯୋଗାଣ ନିଗମର ଚେୟାରମ୍ୟାନ ଥିଲେ । ତାଙ୍କ ଶିକ୍ଷା କନଭେଣ୍ଟ ସ୍କୁଲରେ ହୋଇଥିଲା । ବୃତ୍ତି ଯେତେବେଳେ ତାଙ୍କୁ ୮ ବର୍ଷ ହୋଇଥିଲା, କେରମଣୀ ପିଆନୋ ଏବଂ ପାଶ୍ଚାତ୍ୟ ଶାସ୍ତ୍ରୀୟ ସଙ୍ଗୀତ ଶିଖିବା ଆରମ୍ଭ କରିଥିଲେ । ୧୩ ବର୍ଷ ବୟସରୁ ସେ ଶ୍ରୀ ଏବଂ ଶ୍ରୀମତୀ ଘନଶ୍ୟାମଙ୍କଠାରୁ ଶାସ୍ତ୍ରୀୟ ଭାରତୀୟ ନୃତ୍ୟ ଶିଖିବା ଆରମ୍ଭ କରିଥିଲେ । ସେ ତାଙ୍କର ପ୍ରାଥମିକ ଶିକ୍ଷା ଉପସ୍ଥାପନା କନଭେଣ୍ଟ ରାୱଲପିଣ୍ଡିରୁ ଗ୍ରହଣ କରିଥିଲେ । କନଭେଣ୍ଟ ଅଫ ଜିସୁ ଏବଂ ମେରି, କରାଚିରୁ - ସ୍ତର କରିବା ପରେ, ସେ କରାଚି ବ୍ୟାକରଣ ବିଦ୍ୟାଳୟରୁ - ସ୍ତର ସମାପ୍ତ କରିଥିଲେ ଏବଂ ପରେ ଚିତ୍ରକଳା ଅଧ୍ୟୟନ ପାଇଁ ଲଣ୍ଡନର କ୍ରୋଡନ କଲେଜ ଅଫ ଆର୍ଟକୁ ଯାଇଥିଲେ । ସେ ଲାହୋରର ପଞ୍ଜାବ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି ଏବଂ କରାଚି ବିଶ୍ୱବିଦ୍ୟାଳୟରୁ ଇତିହାସରେ ମାଷ୍ଟର ଏବଂ ଏମ.ଫିଲ ଡିଗ୍ରୀ ହାସଲ କରିଛନ୍ତି, ଯେଉଁଠାରେ ସେ ବର୍ତ୍ତମାନ ପି.ଏଚ.ଡି ପାଇଁ ନାମ ଲେଖାଇଛନ୍ତି । ସେ ହୃଦୟଙ୍ଗମ କରିଛନ୍ତି ଯେ ପାକିସ୍ତାନୀ ସମାଜର ମହିଳାମାନେ ସମାଜରେ ସମାନତା ପାଇବାରେ ସକ୍ଷମ ନୁହଁନ୍ତି ତେଣୁ ସେ  'ତେହେରିକ-ଇ-ନିସୱାନ'   (ମହିଳା ଆନ୍ଦୋଳନ) ନାମକ ଏକ ଆନ୍ଦୋଳନ ଆରମ୍ଭ କରିଥିଲେ ଏବଂ ସେମାନଙ୍କର ଅଧିକାର, ସ୍ୱାସ୍ଥ୍ୟ ସମସ୍ୟା, ଶିକ୍ଷା ଏବଂ ସମାନତା ପାଇଁ ସ୍ୱର ଉତ୍ତୋଳନ କରିଥିଲେ  । କେରମଣୀ ୧୯୬୦ ଦଶକ ମଧ୍ୟଭାଗରେ ଭରତନାଟ୍ୟମ ଶିଖିବା ଆରମ୍ଭ କରିଥିଲେ । ୧୯୮୪ରେ ତାଙ୍କର ପ୍ରଥମ ଏକକ ଅଭିନୟ ପାକିସ୍ତାନରେ ହୋଇଥିଲା । ୧୯୮୮ ମସିହାରେ ସେ ଆଇସିଆରସି  (ଇଣ୍ଡିଆନ କାଉନସିଲ୍ ଅଫ୍ ସାଂସ୍କୃତିକ ସମ୍ପର୍କ) ଛାତ୍ରବୃତ୍ତିରେ ଭାରତକୁ ଯାଇଥିଲେ ଏବଂ ଲୀଳା ସାମସନଙ୍କ ଅଧୀନରେ ଭରତନାଟ୍ୟମ, ରାମ ମୋହନଙ୍କ ଅଧୀନରେ କଥକ ଏବଂ ଗୁରୁ ମାୟାଧର ରାଉତ ଏବଂ ଆଲୋକ ପାନିକରଙ୍କ ଅଧୀନରେ ଓଡ଼ିଶୀ ଅଧ୍ୟୟନ କରିଥିଲେ  । ସେ କରାଚିରେ ଥିଏଟର ନିର୍ଦ୍ଦେଶକ ପ୍ରସନ୍ନ ରାମସ୍ୱାମୀଙ୍କ ନିର୍ଦ୍ଦେଶନାରେ ଥିଏଟର କର୍ମଶାଳା ମଧ୍ୟ ପରିଚାଳନା କରିଛନ୍ତି ଏବଂ କରାଚିରେ ତେହେରିକ-ଇ-ନିସୱାନର ଏକ ସାଂସ୍କୃତିକ ସଂଗଠନର ମୁଖ୍ୟ ଅଟନ୍ତି । ଫେବୃଆରୀ ୨୦୨୨ ରେ, ସେ କୋକ ଷ୍ଟୁଡିଓର ସିଜନ ୧୪ର ଅଂଶ ଭାବରେ  "ପାସୁରୀ"  ଗୀତ ପାଇଁ ମ୍ୟୁଜିକ୍ ଭିଡିଓରେ ଅଭିନୟ କରିଥିଲେ । ଏହି ବିଶେଷ ପ୍ରଦର୍ଶନକୁ ଦି ପ୍ରିଣ୍ଟ ଏବଂ ଇଣ୍ଡିଆନ ଏକ୍ସପ୍ରେସ ସମେତ ଅଗ୍ରଣୀ ଭାରତୀୟ ପ୍ରିଣ୍ଟ ମିଡିଆଦ୍ୱାରା କଭର୍ କରାଯାଇଥିଲା ।
ବିରିୟାନୀ ଚାଉଳ ଓ ବିଭିନ୍ନ ପ୍ରକାର ପରିବାର ମିଶ୍ରଣରେ ତିଆରି କରାଯାଉଥିବା ଏକ ଖାଦ୍ୟ । ଭାରତୀୟ ଉପମହାଦେଶ ହେଉଛି ଏହି ଖାଦ୍ୟର ଉତ୍ପତ୍ତି ସ୍ଥଳ । ଭାରତୀୟ ଉପମହାଦେଶରେ ଏହା ଏକ ଲୋକପ୍ରିୟ ଖାଦ୍ୟ । ଏଥିରେ ମୁଖ୍ୟତଃ ଚାଉଳ, ମସୁର, ମସଲା, ମାଂସ ଓ ପରିବା ଇତ୍ୟାଦି ବ୍ୟବ‌ହୃତ ହୋଇଥାଏ । ନାମକରଣ ବିରିୟାନୀ ହେଉଛି ଏକ ଊର୍ଦ୍ଦୁ ଶବ୍ଦ ଏବଂ ଏହା ଏକ ପାରସ୍ୟ  (ପାର୍ସୀ) ଶବ୍ଦ ବିରିଆନ୍ରୁ ଆସିଛି  । ବିରିଆନ୍‌ର ଅର୍ଥ ରାନ୍ଧିବା ପୂର୍ବରୁ ଭାଜିବା । ଅନ୍ୟ କେତେକଙ୍କ ମତରେ ବିରିୟାନୀ ଶବ୍ଦଟି ପାରସ୍ୟ ଶବ୍ଦ ବିରିଞ୍ଜ୍‌ରୁ ଆସିଛି । ବିରିଞ୍ଜ୍‌ର ଅର୍ଥ ଚାଉଳ ।
ଆମିବାୟାସିସ  (ଇଂରାଜୀ ଭାଷାରେ , ଅନ୍ୟ ନାମ ଆମିବିକ ଡିସେଣ୍ଟେରି/ ) ଏକ ସଂକ୍ରମଣ ଯାହା ଏଣ୍ଟାମିବା   ଦଳର ଆମିବା  ଦ୍ୱାରା ସୃଷ୍ଟି ହୁଏ  । ଏଣ୍ଟାମିବା ହିସ୍ଟୋଲିଟିକା   ପରଜୀବୀଦ୍ୱାରା ସାଧାରଣତଃ ଏହି ରୋଗ ଲକ୍ଷଣ ଦେଖାଯାଏ । ଆମିବାୟାସିସ ଦେହରେ ଥିଲେ ସାମାନ୍ୟ, ସାଂଘାତିକ ଲକ୍ଷଣ   ଦେଖାଯାଏ ଓ କିଛି ମଧ୍ୟ ନ ହୋଇପାରେ । ଉଦର ଯନ୍ତ୍ରଣା  , ତରଳ ଝାଡ଼ା, ରକ୍ତିମ ଝାଡ଼ା   ଆଦି ଲକ୍ଷଣମାଣ ଦେଖାଯାଇପାରେ । ରୋଗ ଜଟିଳ ହେଲେ କୋଲୋନ ପ୍ରଦାହ   ସ‌ହିତ ତନ୍ତୁ ମୃତ୍ୟୁ   ହୁଏ ବା ଜଠରାନ୍ତ୍ର ଛିଦ୍ର ହୋଇ ପେରିଟୋନାଇଟିସ   ହୋଇପାରେ । ରୋଗ‌ଗ୍ରସ୍ତ ଲୋକର ରକ୍ତ ହାନୀ ହୋଇ ଆନିମିଆ ହୋଇପାରେ । ଏଣ୍ଟାମିବାର ସିସ୍ଟ ମାଟିରେ ପ୍ରାୟ ୪୫ ଦିନ ଓ ନ‌ଖ ସନ୍ଧିରେ ପ୍ରାୟ ୪୫ ମିନିଟ ବଞ୍ଚିରହିପାରେ । ଅନ୍ତନଳୀର ଆଭ୍ୟନ୍ତରୀବ ସ୍ତର ଭିତରେ ପଶିଲେ ରକ୍ତ ଝାଡ଼ା   ହୁଏ । ରକ୍ତରେ ଏହି ପରଜୀବୀ ମିଶି ଯକୃତରେ ପ‌ହଞ୍ଚିଲେ ଆମିବିକ ଯକୃତ ଆବସେସ   ହୁଏ । ତରଳ ଝାଡ଼ା ନହୋଇ ମଧ୍ୟ ଯକୃତରେ   ଆବସେସ ହୋଇପାରେ । ଅଣୁବୀକ୍ଷଣରେ   ମଳ ପରୀକ୍ଷା   କରି ରୋଗ ନିର୍ଣ୍ଣୟ କରାଯାଏ କିନ୍ତୁ ପରଜୀବୀ ନ ମିଳିଲେ ରୋଗ ନଥିବା ନିର୍ଣ୍ଣୟ ସର୍ବଦା ସଠିକ ନୁହେଁ । ସାଂଘାତିକ କେଶ୍‌ରେ ବର୍ଦ୍ଧିତ ଶ୍ୱେତ ରକ୍ତ କଣିକା ସଂଖ୍ୟା   ଦେଖାଯାଏ । ରକ୍ତରେ ଆଣ୍ଟବଡି   ମିଳିଲେ ରୋଗ ନିଧାର୍ଯ୍ୟ ହୁଏ କିନ୍ତୁ ଚିକିତ୍ସା ସତ୍ତ୍ୱେ ଏହା ଯୁକ୍ତାତ୍ମକ ରହେ । ଏକା ଭଳି ଲକ୍ଷଣ ବ୍ୟାକ୍ଟେରିଆଲ କୋଲାଇଟିସ   ରୋଗରେ ମଧ୍ୟ ମିଳେ । ଉନ୍ନତ ପରିମଳ ବ୍ୟବସ୍ଥାଦ୍ୱାରା ଏହି ରୋଗର ପ୍ରତିଷେଧ ସମ୍ଭବ ହୁଏ ଓ ଖାଦ୍ୟ ତ‌ଥା ଜଳ ଅପମିଶ୍ରିତ ନ କାରିବାକୁ ଧ୍ୟାନ ଦେବା ବିଧେୟ । ଏହି ନିମନ୍ତେ କୌଣସି ଟିକା ନାହିଁ । ସଂକ୍ରମଣର ସ୍ଥାନ ଅନୁସାରେ ଦୁଇ ପ୍ରକାର ଚିକିତ୍ସା ଉପଲବ୍ଧ ଅଛି । ତନ୍ତୁରେ ଥିବା ଆମିବାୟାସିସ ରୋଗ ନିମନ୍ତେ ମେଟ୍ରୋନିଡାଜୋଲ, ଟିନିଡାଜୋଲ  , ନିଟାଜୋକ୍ସାନାଇଡ  , ଡିହାଇଡ୍ରୋଏମେଟିନ  , କ୍ଲୋରୋକୁଇନ ଇତ୍ୟାଦି ଔଷଧ ଦିଆଯାଏ । ରୋଗର ପ୍ରତ୍ୟେକ ସୋପାନ ନିମନ୍ତେ ଏକାଧିକ ଔଷଧ ଆବଶ୍ୟକ ହୋଇପାରେ । ଲକ୍ଷଣ ବିହୀନ ରୋଗକୁ ଚିକିତ୍ସା ଆବଶ୍ୟକ ହୁଏନି, କିନ୍ତୁ ସେମାନଙ୍କଠାରୁ ରୋଗ ବ୍ୟାପିବା ସମ୍ଭାବନା ଥିବାରୁ ଚିକିତ୍ସା ଆବଶ୍ୟକ ହୁଏ । ଏଣ୍ଟାମିବା ହିସ୍ଟୋଲିଟିକା ବ୍ୟତୀତ ଅନ୍ୟ ଏଣ୍ଟାମିବା ସଂକ୍ରମଣ ନିମନ୍ତେ ଚିକିତ୍ସା ଆବଶ୍ୟକ ନୁହେଁ । ସାରା ପୃଥିବୀରେ ଆମିବାୟାସିସ ରୋଗ ଅଛି । ପ୍ରତି ବର୍ଷ ପ୍ରାୟ ୪୮୦ ନିୟୁତ ଲୋକ ସଂକ୍ରମିତ ହେଉଛନ୍ତି ଓ ଏହା ଫଳରେ ୪୦,୦୦୦ରୁ ୧୧୦,୦୦୦ ଲୋକ ମୃତ୍ୟୁ ବରଣ କରୁଛନ୍ତି । ଅଧୁନା ଅଧିକାଂଶ ସଂକ୍ରମଣ ଏଣ୍ଟାମିବା ଡିସପାର  ( . ), ସଂକ୍ଷେପରେ ଇ.ଡିସପାର ଯୋଗୁ ହେଉଛି  । କେତେକ ସ୍ଥାନରେ ଇ.ଡିସପାର ଅଧିକ ଦେଖାଯାଉଛି ଓ ଏହା ଯୋଗୁ ଲକ୍ଷଣ କମ୍ ହେଉଛି ଯାହା ପୂର୍ବେ ଅଧିକ ଦର୍ଶାଯାଉଥିଲା । ସନ ୧୮୭୫ରେ ପ୍ରଥମେ ଏହି ରୋଗ ବିଷୟ ଲିପିବଦ୍ଧ ହୋଇଥିଲା ଓ ସବିଶେଷ ବିବରଣୀ ସନ ୧୮୯୧ରେ ଦିଆଯିବା ପରେ ଆମିବିକ ଡିସେଣ୍ଟେରି ଓ ଆମିବିକ ଲିଭର ଆବସେସ ଆଦି ନାମ ଦିଆଯାଇଥିଲା । ସନ ୧୯୧୩ରେ ଫିଲିପାଇନସ ଦେଶରେ ସ୍ୱେଚ୍ଛସେବିମାନେ ଏଣ୍ଟାମିବା ସିସ୍ଟ ଖାଇବା ପରେ ରୋଗ ହୋଇଥିବା ଲକ୍ଷ କରାଗଲା ।
ଜୟଶ୍ରୀ ନାଇଶାଦ୍ ରାଇଜି  ୧୮୯୫ ୧୯୮୫  ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ସାମାଜିକ କର୍ମୀ, ସଂସ୍କାରବାଦୀ ତଥା ରାଜନୀତିଜ୍ଞ ଥିଲେ । ସେ ବମ୍ବେ ଉପନଗର ଆସନରୁ ପ୍ରଥମ ଲୋକ ସଭାର ସାଂସଦ ଥିଲେ । ପ୍ରାରମ୍ଭିକ ଜୀବନ ୧୮୯୫ ମସିହାର ଅକ୍ଟୋର ୨୬ ତାରିଖରେ ସେ ସୁରଟଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ମନୁଭାଇ ମେହେଟା । ସେ ଉଚ୍ଚଶିକ୍ଷା ପାଇଁ ବରୋଡ଼ା କଲେଜରେ ଯୋଗ ଦେଇଥିଲେ । ସ୍ୱାଧୀନତା ସଂଗ୍ରାମରେ ଅବଦାନ ସମାଜସେବାରେ ତାଙ୍କର ଉଲ୍ଲେଖନୀୟ କାର୍ଯ୍ୟ ଯୋଗୁଁ ୧୯୧୯ ମସିହାରେ ତାଙ୍କୁ ବମ୍ବେ ପ୍ରେସିଡେନ୍ସି ଓମେନ୍ସ କାଉନ୍‌ସିଲ୍‌ର ଅଧକ୍ଷା ଭାବରେ ନିଯୁକ୍ତ କରାଯାଇଥିଲା । ୧୯୩୦ ମସିହାର ଅସହଯୋଗ ଆନ୍ଦୋଳନ ସମୟରେ ସେ ବିଦେଶୀ ବସ୍ତ୍ର ବିକ୍ରି କରୁଥିବା ଦୋକାନୀକୁ ଉଚ୍ଛେଦ କରିବା ଦିଗରେ କାର୍ଯ୍ୟ କରିଥିଲେ, ଫଳରେ ବ୍ରିଟିଶ ସରକାରଙ୍କଦ୍ୱାରା ବନ୍ଦୀ ହୋଇ ୬ ମାସ କାରାଗାରରେ ଥିଲେ । ୧୯୪୨ ମସିହାର ଭାରତ ଛାଡ଼ ଆନ୍ଦୋଳନ ସମୟରେ ମଧ୍ୟ ସେ କାରାବରଣ କରିଥିଲେ । ସ୍ୱଦେଶୀ ଜିନିଷ ଆପଣେଇବାକୁ ସେ ମହିଳାମାନଙ୍କୁ ସ୍ୱାବଲମ୍ବୀ କରିବାକୁ ବିଭିନ୍ନ ମହିଳା ସମବାୟ ସମିତିମାନ ଆରମ୍ଭ କରିଥିଲେ । ରାଜନୈତିକ ଜୀବନ ଭାରତ ସ୍ୱାଧୀନ ହେବା ପରେ ସେ ୧୯୫୨ ମସିହାରେ ହୋଇଥିବା ପ୍ରଥମ ଭାରତୀୟ ସାଧାରଣ ନିର୍ବାଚନରେ ବମ୍ବେ ସୁବୁର୍ବନ ନିର୍ବାଚନ ମଣ୍ଡଳୀରୁ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଭାରତୀୟ ଶିଶୁ କଲ୍ୟାଣ ସମିତିର ପ୍ରତିଷ୍ଠାତା ସଦସ୍ୟା ଥିଲେ । ମହିଳା ଓ ଶିଶୁ କଲ୍ୟାଣ ଦିନରେ ତାଙ୍କର ଉଲ୍ଲେଖନୀୟ ଭୂମିକା ପାଇଁ ୧୯୮୦ ମସିହାରେ ତାଙ୍କୁ ଜମନାଲାଲ ବଜାଜ ପୁରସ୍କାର ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନ ସେ ୧୯୧୮ ମସିହାରେ ଏନ୍ ଏମ୍ ରାଇଜିଙ୍କୁ ବିବାହ କରିଥିଲେ । ତାଙ୍କର ଚାରି ଜଣ ସନ୍ତାନ ଥିଲେ । ୧୯୮୫ ମସିହାରେ ତାଙ୍କୁ ମୃତ୍ୟୁ ହୋଇଥିଲା ।
ଅଶୋକ କୁମାର ମହାନ୍ତି  ୧୯୫୫ ୧୬ ସେପ୍ଟେମ୍ବର ୨୦୨୨  ଜଣେ ଭାରତୀୟ ଚିତ୍ରଶିଳ୍ପୀ ଓ ଓଡ଼ିଆ-ଭାଷୀ ଶିଶୁ ସାହିତ୍ୟିକ ଥିଲେ । ତାଙ୍କ ରଚନାବଳୀଗୁଡ଼ିକ ମଧ୍ୟରେ  "ଓଡ଼ିଶାର କଳାକୃତି ଓ କୀତି" ,  "ଶିଶୁ ସାହିତ୍ୟ" ,  "ଶିଶୁ ଚିତ୍ରକଳା" ,  "ଆମ ଭଦ୍ରକ" ,  "ବେକାର ଜୀବନର କାହାଣୀ" ,  "ପ୍ରିୟତମା" ,  "ପାଠ ବତାଏ ବାଟ" , ଜୀବନୀ ପୁସ୍ତକ  "ଧୌତ ଚିତ୍ରକଳା ଓ ଶିଳ୍ପୀ ରବିନାରାୟଣ" ,  'ମନ୍ତ୍ରୀଙ୍କ ପାଖଲୋକ' ' ଆଦି ପ୍ରମୁଖ । ତାଙ୍କର କଳା ପ୍ରତି ଅବଦାନ ନିମନ୍ତେ ସେ ଓଡ଼ିଶା ଲଳିତ କଳା ଏକାଡେମି ପୁରସ୍କାର, ଶିଳ୍ପୀ ଗୁରୁ ସମ୍ମାନ, କଳାରତ୍ନ ଉପାଧି ଆଦି ପୁରସ୍କାର ପାଇଥିଲେ । ଜୀବନୀ ଅଶୋକ କୁମାର ମହାନ୍ତି ୧୯୫୫ ମସିହାରେ ଓଡ଼ିଶାର ଭଦ୍ରକ ଜିଲ୍ଲାସ୍ଥିତ ତିହିଡ଼ି ବ୍ଲକର ପାଳିଆବିନ୍ଧାଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ବବିଦ୍ୟାଳୟରୁ କଳାରେ ସ୍ନାତକ ଓ ଖଲିକୋଟ ଚିତ୍ରକଳା ମହାବିଦ୍ୟାଳୟରୁ ଗ୍ରାଫିକ କଳାରେ ଡିପ୍ଲୋମା ଲାଭକରିଥିଲେ । ମୃତ୍ୟୁ ୨୦୨୨ ସେପ୍ଟେମ୍ବର ୧୬ ତାରିଖରେ ତାଙ୍କର ୬୭ ବର୍ଷ ବୟସରେ ନିଜ ଜଗନ୍ନାଥପୁରସ୍ଥିତ ବାସଭବନରେ ଦେହାନ୍ତ ହୋଇଥିଲା ।
ଥିୟୋଗ, ଭାରତୀୟ ରାଜ୍ୟ ହିମାଚଳ ପ୍ରଦେଶର ଏକ ସହର ଓ ମୁନିସିପାଲ । ଜନସଂଖ୍ୟା .ଥିୟୋଗ ର ଜନସଂଖ୍ୟା 2011 ଜନଗଣନା ଅନୁସାରେ 7714 ରହିଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 57% ଥିବା ବେଳେ ମହିଳା ସଂଖ୍ୟା 43%ରହିଥିଲା । 6 ବର୍ଷରୁ କମ ସଂଖ୍ୟା ଏଠାରେ 12 % ଥିଲା । ରାଇକିଆର ସାକ୍ଷ୍ୟରତା ହାର 80% ରହିଥିଲା ଯାହା ଜାତୀୟ ହାର ହାରଠାରୁ ଅଧିକ । ଭୌଗୋଳିକ ଅବସ୍ଥିତି ଥିୟୋଗର ଭୌଗୋଳିକ ଅବସ୍ଥିତି 31.12  77.35    / 31.12; 77.35. ଏହା ସମୁଦ୍ରପତ୍ତାନଠାରୁ 1965 ମିଟର ଉପରେ ରହିଛି । ଏହା ଜାତୀୟ ରାଜପଥ 22ରେ ଅବସ୍ଥିତ । ଏହି ରାଜପଥକୁ ହିନ୍ଦୁସ୍ଥାନ -ତିବତ ରୋଡ କୁହାଯାଇଥାଏ । ଏହା ଶିମଳାଠାରୁ 32 କିଲୋମିଟର ଦୁରବର୍ତୀ ଓ ଏଠାରେ 5ଟି ଘାଟ , ରାହି ଘାଟ , ଦେଓରି ଘାଟ , ପ୍ରେମ ଘାଟ , ଜନୋଘାଟ ଓ ବଗାଘଟ ରହିଛି । . ଅଧିବାସୀ ଏଠାକାର ମୁଖ୍ୟ ଭାଡା ପହରୀ ଓ ହିନ୍ଦୀ ।
ପୁରୁଷୋତ୍ତମ ମିଶ୍ର ଜନ୍ମ: ୧୯୬୮  (ଶ୍ରାବଣ ପୂର୍ଣ୍ଣିମା ), ରାମକୃଷ୍ଣ ନଗର ,ସୁବର୍ଣ୍ଣପୁର -୭୬୭୦୧୭ ପିତା/ମାତା ସଂକ୍ଷିପ୍ତ ଜୀବନୀ: ଡକ୍ଟର ପୁରୁଷୋତ୍ତମ ମିଶ୍ରଙ୍କ ପେଶା ଅଧ୍ୟାପନା ଓ ନିଶା ହେଉଛି ଅଭିନୟ  । ଏଯାବତ୍ ପଚାଶରୁ ଉର୍ଧ୍ବ ନାଟକରେ ନିର୍ଦେଶନା ,ଶହେରୁ ଉର୍ଧ୍ବ ନାଟକର ସହ-ନିର୍ଦେଶକ ଏବଂ ଶହେରୁ ଉର୍ଧ୍ବ ନାଟକରେ ଅଭିନେତା ଭାବରେ ଭାରତର ବିଭିନ୍ନ ପ୍ରଦେଶ ତଥା ଓଡ଼ିଶାର ବିଭିନ୍ନ ମଂଚରେ ନାଟକ ପରିବେଷଣ କରି ସଫଳତା ଅର୍ଜନ କରିବା ସହିତ ବିଭିନ୍ନ ମଂଚରେ ସମ୍ମର୍ଧିତ ହୋଇଛନ୍ତି। ତାଙ୍କର ରଚିତ , ନିର୍ଦେଶିତ ଓ ଅଭିନୀତ ନାଟକ କୁଆଁରୀ ଓ ଡଙ୍ଗର୍ ତଲେ ଡମରୁ ରଜା ଦୂରଦର୍ଶନ ଦ୍ବାରା ପ୍ରଦର୍ଶିତ ହୋଇ ତାଂକୁ ଅନେକ ପରିଚିତି ଆଣି ଦେଇଛି। ସେ ଜଣେ ଚଳଚିତ୍ର ଅଭିନେତା ଭାବରେ ସବ୍ୟସାଚୀ ମହାପାତ୍ରଙ୍କର  "ଶଲାବୁଢ଼ା" ,  "ଆଦିମ ବିଚାର" ,  "ଶଲାବୁଢ଼ାର ବଦଲା" , ଲିଟୁ ମହାନ୍ତିଙ୍କ  "ଅଲାର୍" , ମନୁଆ ଦାଶଙ୍କ  "ଜିତାନି" ରେ ଅଭିନୟ କରିଛନ୍ତି । ତାଙ୍କ ନିର୍ଦେଶନାରେ ଯମ୍ ପୁରର୍ କଥାନି ,ପର୍ଶୁରାମ ଓ କାମୁଡ଼ା ଘୋଡ଼ା ମୁଖେ ଦେଲି ଚୁମ୍ବନ ନାଟକ ନାଟ୍ୟଧାରା କ୍ରମରେ ଓଡ଼ିଶା ସଙ୍ଗୀତ ନାଟକ ଏକାଡ଼େମୀ ଓ ଓଡ଼ିଶା ନାଟ୍ୟ ସଂଘର ପ୍ରଯୋଜନାରେ ରବୀନ୍ଦ୍ର ମଣ୍ଡପ ଏବଂ ଭଂଜକଳା ମଣ୍ଡପରେ ପ୍ରଦର୍ଶିତ ହୋଇ ପ୍ରଶଂସିତ ହୋଇଅଛି । ନିକଟ ଅତୀତରେ ଓଡ଼ିଶା ସଂଗୀତ ନାଟକ ଏକାଡ଼େମୀ ଦ୍ବାରା ଆୟୋଜିତ ରାଜ୍ୟସ୍ତରୀୟ ନାଟକ ମହୋତ୍ସବ  "ରଂଗ ସଂଗମ" ରେ କୁଆଁରୀ ନାଟକ ପ୍ରଦର୍ଶିତ ହୋଇ ଉଚ୍ଚ ପ୍ରଶଂସିତ ହୋଇଅଛି । ଡକ୍ଟର ମିଶ୍ରଙ୍କ ରଚିତ ନାଟକଗୁଡ଼ିକ ହେଲା ବନାଲହ, କାମୁଡ଼ା ଘୋଡ଼ାମୁଖେ ଦେଲି ଚୁମ୍ବନ, ଚବ୍ରା ଘୁଡ଼ା, ଧାରେ ସପନ୍, ବୋଲେ ହୁଁ ଟି, ଧର୍ମକ୍ଷେତ୍ରେ, ଡଁଗର୍ ତଲେ ଡମରୁ ରଜା, କୁଆଁରୀ ଓ ପର୍ଶୁରାମ ।
ନାସାପଟ ସ୍ଥାନ‌ଚ୍ୟୁତି  ଇଂରାଜୀ ଭାଷାରେ    ହେଉଛି ନାକର ଏକ ରୋଗ ଯେଉଁଥିରେ ନାସାପଟ ବଙ୍କା ଦେଖାଯାଏ । ଏହାର ଲକ୍ଷଣରେ ଗୋଟିଏ ପାର୍ଶ୍ୱରେ ନାକରେ ଅଧିକ ରକ୍ତ ସଞ୍ଚୟ ହୋଇପାରେ; ଯଦିଓ ଅନେକ ଲୋକଙ୍କର କୌଣସି ଲକ୍ଷଣ ନ ଥାଏ । ଜଟିଳତା ମଧ୍ୟରେ ସାଇନୁସାଇଟିସ କିମ୍ବା ନାକରୁ ରକ୍ତସ୍ରାବ ହୋଇପାରେ । ଏହା ଜନ୍ମ ସମୟରେ ଉପସ୍ଥିତ ହୋଇପାରେ କିମ୍ବା ଆଘାତର ପରିଣାମ ସ୍ୱରୂପ ହୋଇପାରେ । ଅଧିକାଂଶ କ୍ଷେତ୍ରରେ ଆଘାତର କୌଣସି ଇତିହାସ ମିଳେନି ଯଦିଓ କିଛି ମାମଲା ଜୀବନର ପ୍ରାରମ୍ଭରୁ ଥାଇପାରେ । ରୋଗୀର ପରୀକ୍ଷା ଉପରେ ରୋଗ ନିର୍ଣ୍ଣ‌ୟ କରାଯାଏ । ଏହା ନିମନ୍ତେ ପ୍ରାୟ କୌଣସି ଚିକିତ୍ସା ଆବଶ୍ୟକ ହୁଏ ନାହିଁ; ଅବଶ୍ୟ ଗୁରୁତର କ୍ଷେତ୍ରରେ ସେପ୍ଟୋପ୍ଲାଷ୍ଟି ଅସ୍ତ୍ରୋପଚାର ଏକ ବିକଳ୍ପ ହୋଇପାରେ । ସାଧାରଣତଃ ସେପ୍ଟୋପ୍ଲାଷ୍ଟି କରାଗଲେ ମଧ୍ୟ ଏହାର ଉପକାରୀତାର ପ୍ରମାଣ ଅଭାବ ହୁଏ । ଅଧିକ ରକ୍ତସଞ୍ଚୟ ଜନିତ ଶ୍ୱାସରୁଦ୍ଧ ହେଉଥିବା ଲୋକମାନଙ୍କରେ ଲଗାତାର ଯୁକ୍ତାତ୍ମକ ନାସାରନ୍ଧ୍ର ଚାପ   ଦେଲେ ରୋଗୀର ଶ୍ୱାସକ୍ରିୟା ଉନ୍ନତ କରିପାରେ । ଅଧିକାଂଶ ଲୋକଙ୍କଠାରେ ଏକ ସାମାନ୍ୟ ପରିମାଣର ବିଚ୍ୟୁତି ଉପସ୍ଥିତ ଥାଏ ।